
BALVU NOVADA

IEPIRKUMU KOMISIJA

Bērzpils iela 1A, Balvi, Balvu nov., LV-4501, tālrunis 64520931, e-pasts dome@balvi.lv 

APSTIPRINĀTS

Iepirkumu komisijas
2026.gada 3.jūnija sēdē

(protokols Nr.1)
Atklāta konkursa
“Būvdarbi pacēlāja ierīkošanai un sociālā dzīvokļa atjaunošanai Dārza ielā 8, Balvos, ERAF projekta Nr.4.3.1.3/1/24/A/024 realizācijas ietvaros”
(ID. Nr. BNP 2026/40/ERAF AK)

NOLIKUMS
Balvi, Balvu novads
2026
1. Vispārīgā informācija
1.1. Iepirkuma identifikācijas numurs
BNP 2026/40/ERAF AK
1.2. Pasūtītājs, kontaktpersonas
1.2.1. Pasūtītājs:

Balvu novada pašvaldība
Bērzpils iela 1A, Balvi, Balvu novads, LV-4501,
Reģ.Nr.90009115622

e-adrese: _DEFAULT@90009115622

1.2.2. Kontaktpersonas:

1.2.2.1. saistībā ar iepirkuma procedūras dokumentu sagatavošanu un noformēšanu: Balvu novada Centrālās pārvaldes Attīstības plānošanas un investīciju nodaļas vecākais juriskonsults iepirkumu un projektu jautājumos Oskars Garkājs, mob. 26695580, e-pasta adrese: oskars.garkajs@balvi.lv;
1.2.2.2. saistībā ar iepirkuma priekšmetu un objekta apskati: Balvu novada Centrālās pārvaldes Attīstības plānošanas un investīciju nodaļas vadītājs Aleksandrs Sņegovs, mob.28673272, e-pasta adrese: aleksandrs.snegovs@balvi.lv.
1.3. Pretendents

1.3.1. Pretendents – piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

1.4. Atklāta konkursa dokumentu saņemšana
1.4.1. Atklāta konkursa nolikumam (turpmāk – Nolikums) ir nodrošināta tieša un brīva elektroniskā pieeja EIS:
· pircēja profila adrese: https://www.eis.gov.lv/EKEIS/Supplier/Organizer/1345 ;
· tieša, neierobežota, bezmaksas piekļuve iepirkuma procedūras dokumentiem pilnā apmērā: https://www.eis.gov.lv/EKEIS/Supplier/Procurement/165295.
1.4.2. EIS reģistrēts pretendents var pieteikties kā Nolikuma saņēmējs e-konkursu apakšsistēmā. Informācija par pieteikšanos pieejama:
https://www.eis.gov.lv/EKEIS/Publication/View/883?subsystemCode=KON .
1.5. Informācijas apmaiņa

1.5.1. Visa informācijas apmaiņa starp pasūtītāju un pretendentu notiek EIS.

1.5.2. Laikā, ja EIS darbība tiek pārtraukta, informācijas apmaiņa var notikt jebkādā no citiem – Publisko iepirkumu likuma (turpmāk – PIL) 38.panta pirmajā daļā noteiktajiem veidiem.

1.5.3. Nolikuma 1.5.2.punktā noteiktajā gadījumā, izvēloties elektronisko saziņu, jebkurai elektronisko dokumentu apritei, neatkarīgi no to juridiskā spēka:
1.5.3.1. juridiska persona izmanto oficiālo elektronisko adresi;
1.5.3.2. fiziska persona izmanto oficiālo elektronisko adresi vai e-pasta adresi: dome@balvi.lv .
1.5.4. Informācijas apmaiņai, kas neattiecas uz iepirkuma procedūras dokumentiem un piedāvājumiem, var izmantot mutvārdu saziņu. Mutvārdu saziņas saturs tiek dokumentēts rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.
1.5.5. Papildu informāciju par iepirkuma procedūras dokumentos iekļautajām prasībām tiek sniegta 5 (piecu) darbdienu laikā pēc pieprasījuma saņemšanas, bet ne vēlāk kā 6 (sešas) dienas pirms piedāvājumu iesniegšanas termiņa beigām, ja papildu informācija pieprasīta laikus.
1.5.6. Ja papildu informācija pieprasīta kad atlikušas mazāk kā 6 (sešas) dienas līdz piedāvājumu iesniegšanas termiņa beigām, pasūtītājs informāciju ir tiesīgs nesniegt, pamatojoties uz to, ka tā nav pieprasīta laikus.
1.6. Piedāvājuma iesniegšanas un atvēršanas vieta, datums, laiks un kārtība
1.6.1. Ievērojot PIL 39.panta pirmajā daļā noteikto, piedāvājumi ir iesniedzami tikai elektroniski – EIS e-konkursu apakšsistēmā (https://www.eis.gov.lv/EKEIS/Supplier/) līdz 2026.gada 8.jūlija plkst.09.00. Piedāvājumi, kas iesniegti pēc minētā termiņa vai ārpus EIS e-konkursu apakšsistēmas, tiks atzīti par neatbilstošiem Nolikuma prasībām un netiks atvērti.

1.6.2. Piedāvājumu atvēršana notiek 2026.gada 8.jūlijā plkst.13.00. Piedāvājumi tiek atvērti, izmantojot Valsts reģionālās attīstības aģentūras (VRAA) mājaslapas tīmekļvietnē www.eis.gov.lv pieejamos rīkus piedāvājumu elektroniskai saņemšanai.

1.6.3. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, EIS turētājs, pēc sistēmas darbības atjaunošanas, pārceļ piedāvājumu iesniegšanas termiņu par 1 (vienu) darbdienu. EIS darbības atjaunošanas dienā, tajā ievieto paziņojumu par EIS darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma procedūras dokumentos vai par piedāvājumu iesniegšanas termiņa pagarināšanu PIL izpratnē.
1.6.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Piedāvājumu atvēršanas protokols pēc piedāvājumu atvēršanas tiek publicēts pircēja profilā.

1.6.5. Ja elektroniski iesniegtu piedāvājumu atvēršanas sanāksmes laikā rodas tehnoloģiski ierobežojumi vai tehniskas problēmas, piedāvājumu atvēršanas sanāksme tiek pārcelta uz citu laiku. Informācija par jauno atvēršanas sanāksmes laiku tiek publicēta EIS e-konkursu apakšsistēmā pie iepirkuma dokumentiem – sadaļā “Jautājumi/paziņojumi pretendentiem”.

1.6.6. Ja no sistēmas uzturētāja tiek saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, Iepirkumu komisija (turpmāk – Komisija) pieņem lēmumu par iepirkuma procedūras pārtraukšanu un Komisija sagatavo paziņojumu par līguma slēgšanas tiesību piešķiršanu un iesniedz to Publikāciju vadības sistēmā.
1.7. Piedāvājuma noformēšana
1.7.1. Piedāvājums jāiesniedz elektroniski EIS e-konkursu apakšsistēmā. Pretendentam jāievēro EIS e-konkursu apakšsistēmā norādītais iesniedzamo dokumentu formāts un jāizmanto pievienotās veidlapas.

1.7.2. Elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli, pretendents uzņemas atbildību par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.

1.7.3. Iesniegtā piedāvājuma dokumentu paketei jābūt parakstītai. Dokumentu parakstīšanai pretendents izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Saskaņā ar PIL 38.panta astoto daļu, pretendents, iesniedzot piedāvājumu elektroniski, ir tiesīgs ar vienu drošu elektronisko parakstu parakstīt visus dokumentus kā vienu kopumu.

1.7.4. Piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tā apliecinātu tulkojumu latviešu valodā.

1.7.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks skatīts.

1.8. Piedāvājumu šifrēšana
1.8.1. EIS e-konkursu apakšsistēma nodrošina piedāvājumu pirmā līmeņa šifrēšanu.

1.8.2. Ja pretendents piedāvājuma datu aizsardzībai izmantojis piedāvājuma papildu šifrēšanu, pretendentam, ne vēlāk kā 15 (piecpadsmit) minūtes pēc piedāvājumu iesniegšanas termiņa beigām, Komisijai jāiesniedz elektroniskā atslēga ar paroli šifrētā dokumenta atvēršanai.

1.9. Piedāvājuma derīguma termiņš
1.9.1. Iesniegtā piedāvājuma derīguma termiņš – vismaz 2 (divi) mēneši no piedāvājumu atvēršanas dienas.

2. Informācija par iepirkuma priekšmetu, līguma izpildes laiku, vietu, piedāvājuma cenu un objekta apskati
2.1. Iepirkuma priekšmets ir būvdarbi ēkas vienkāršotai pārbūvei – pacēlāja ierīkošanai un kāpņutelpas ieejas durvju nomaiņai, un būvdarbi, saskaņā ar izmaksu tāmi, sociālā dzīvokļa Nr.6 vienkāršotai atjaunošanai un pielāgošanai personām ar kustību traucējumiem mājokļa vides pieejamībai Dārza ielā 8, Balvos (kad.apz.3801 002 0045 001), atbilstoši Tehniskajai specifikācijai, Zaļā publiskā iepirkuma (ZPI) un Sociāli atbildīgu publisko iepirkumu (SAPI) prasībām, projekta Nr.4.3.1.3/1/24/A/024 “Sociālo mājokļu atjaunošana vai jaunu sociālo mājokļu būvniecība Balvu novadā” un Eiropas Savienības kohēzijas politikas programmas 2021.–2027.gadam 4.3.1.specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3.pasākuma “Sociālo mājokļu atjaunošana vai jaunu sociālo mājokļu būvniecība” realizācijas ietvaros.
2.2. Galvenais CPV kods: 45200000-9 (Pilnīgas vai daļējas izbūves darbi un inženiertehniskie darbi).
Papildus CPV kodi: 45453100-8 (Kosmētiskais remonts), 45421100-5 (Durvju un logu, un to saistīto komponentu uzstādīšana), 45454000-4 (Pārbūves darbi), 45320000-6 (Izolācijas darbi), 45332400-7 (Sanitārtehnisko ierīču uzstādīšanas darbi), 45442100-8 (Krāsošanas darbi), 45430000-0 (Grīdu un sienu apdares darbi), 45324000-4 (Rīģipša darbi), 45315000-8 (Apkures un citu ēkas elektroietaišu ierīkošanas darbi), 45311000-0 (Elektrības vadu ievilkšanas un elektroinstalācijas darbi), 71242000-6 (Projekts un projektēšanas sagatavošana, tāmēšana).
2.3. Iepirkuma priekšmets nav dalīts daļās, jo iepirkuma procedūras mērķis ir nodrošināt kvalitatīvu un ekonomiski pamatotu iepirkuma priekšmetā minēto darbu izpildi kopumā. Apvienojot būvdarbus gan ēkas vienkāršotai pārbūvei, gan dzīvokļa vienkāršotai atjaunošanai, paredzēts, ka visus darbus, kas norādīti tehniskajā specifikācijā, veikt vienlaikus, jo pasūtītājam ir būtiski, ka atbildību par visiem darbiem kopumā uzņemas viens uzņēmējs. Pasūtītāja ieskatā, apvienotā iepirkuma procedūra mazinās riskus, kas saistīti ar būvdarbu veicēja un pasūtītāja strīdiem. Kā viena no būtiskākajām apvienotās iepirkuma procedūras priekšrocībām, ir ievērojami īsāks būvniecības laiks, jo nav pārrāvuma posma starp būvdarbiem, kā arī līdzekļu ietaupījums, jo būvdarbu veicējam ievērojami samazināsies iespējas būvniecības laikā pieprasīt papildus maksājumus, atsaucoties uz paskaidrojuma raksta nepilnībām.

2.4. Līguma izpildes termiņš – līdz 2026.gada 30.septembrim. Līguma darbības termiņš, kas skaitāms mēnešos, izbeidzas līguma izpildes pēdējā mēneša iepriekšējās dienas datumā. Ja izpildes termiņš iekrīt tādā dienā, kurā pēc likuma to nevar izdarīt, tad izpildes laiks pagarinās līdz tai termiņam sekojošai dienai, kurā šāda likumiska šķēršļa nav. Līguma izpildes termiņā tiek ietverts:
2.4.1. Būvdarbi par ēkas vienkāršoto pārbūvi– līdz 2026.gada 30.septembrim (būvvaldes atzīme Būvniecības informācijas sistēmā par būvdarbu pabeigšanu);
2.4.2. Būvdarbi par dzīvokļa vienkāršoto atjaunošanu – līdz 2026.gada 30.septembrim (būvobjekta nodošanas-pieņemšanas akts).
2.5. Līguma izpildes vieta – Dārza iela 8-6, Balvi, Balvu novads.
2.6. Piedāvājuma cenā jāiekļauj visi ar līguma izpildi saistītie izdevumi, tajā skaitā visi nodokļi, nodevas, administratīvie un transporta izdevumi, kā arī darbu vai materiālu iespējamie sadārdzinājumi u.c. cenu izmaiņas, kā arī tādu darbu izmaksas, kas nav minētas, bet bez kurām nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā. 
2.7. Līgumcena ir kopējā samaksa par iepirkuma līguma izpildi, kurā ietverti visi piemērojamie nodokļi, izņemot pievienotās vērtības nodokli.
2.8. Objekta apskati var veikt darba dienās, pirms tam, sazinoties ar Nolikuma 1.2.2.2.punktā norādīto kontaktpersonu.
3. Apmaksas nosacījumi
3.1. Par būvdarbiem:
3.1.1. pasūtītājs izpildītos būvdarbus pieņem katru mēnesi un samaksa tiek veikta par iepriekšējā mēnesī faktiski izpildītajiem un pasūtītāja pieņemtajiem būvdarbiem, 10 (desmit) darbdienu laikā no uzņēmēja sagatavota, līguma noteikumiem atbilstoša, strukturēta elektroniskā rēķina saņemšanas pasūtītāja e-adresē;
3.1.2. par visiem izpildītajiem būvdarbiem, t.i., par faktiski izpildītajiem būvdarbiem pēdējā mēnesī, pasūtītājs samaksā uzņēmējam 30 (trīsdesmit) dienu laikā no uzņēmēja sagatavota, līguma noteikumiem atbilstoša strukturēta elektroniskā rēķina un atbilstoša garantijas laika nodrošinājuma garantijas apliecinoša dokumenta saņemšanas.
3.2. Līguma darbības laikā, apmaksas kārtība nevar tikt mainīta.
4. Prasības pretendentiem un iesniedzamie dokumenti
	Nr.
p.k.
	Pasūtītāja prasības
	Iesniedzamie dokumenti

	Atlases prasības

	4.1.
	Pretendenta pieteikums dalībai iepirkumā.
	Pieteikums, aizpildīts atbilstoši Nolikuma 2.pielikuma veidlapai.

	4.2.
	Pretendents ir reģistrēts:

- Latvijas Republikas (turpmāk – LR) Uzņēmumu reģistrā (ja pretendents ir juridiska persona);
- Valsts ieņēmumu dienestā (ja pretendents ir fiziska persona).
	1. Latvijā reģistrētām personām dokuments par reģistrāciju nav jāiesniedz – informācijas iegūšanai tiek izmantota:

- Latvijas Republikas Uzņēmumu reģistra tīmekļvietnes sadaļa “Datu meklēšana” https://info.ur.gov.lv/#/data-search (ja pretendents ir juridiska persona);
- Valsts ieņēmumu dienesta tīmekļvietnes sadaļa “Saimnieciskās darbības veicēji, VID reģistrētās juridiskās personas un citas personas” https://www6.vid.gov.lv/SDV (ja pretendents ir fiziska persona).

2. Ārvalstīs reģistrētām personām – ja pretendents, kā arī tā apakšuzņēmēji un personas, uz kuras iespējām pretendents balstās, ir reģistrēti līdzvērtīgā reģistrā ārvalstīs, jāiesniedz attiecīgās institūcijas ārvalstīs izsniegtas reģistrācijas apliecības kopija

vai

ārvalstu pretendents reģistrāciju var apliecināt arī norādot publiski pieejamu reģistru, kur pasūtītājs var pārliecināties par pretendenta reģistrācijas faktu (informāciju par reģistru un hipersaiti norādīt Nolikuma 2.pielikuma veidlapas ailē „Pretendents”).

	4.3.
	1. Pretendents ir reģistrēts LR Būvkomersantu reģistrā.

2. Attiecībā uz ārvalstu būvkomersantu, pasūtītājs atzīst attiecīgās valsts prasībām atbilstoši reģistrētu pretendentu.

3. Uz būvniecības uzsākšanas brīdi komersantam (t.sk. ārvalstu komersantam) jābūt reģistrētam LR Būvkomersantu reģistrā.
	1. LR Būvkomersantu reģistrā reģistrētām personām dokuments par reģistrāciju nav jāiesniedz. Informācijas iegūšanai tiek izmantots Būvniecības informācijas sistēmas (turpmāk – BIS) Būvkomersantu reģistrs https://bis.gov.lv/bisp/lv/construction_companies .
2. Ārvalstu būvkomersantam – jāiesniedz Būvkomersantu reģistram līdzvērtīga dokumenta kopija, ko izdevušas attiecīgās dalībvalsts struktūras.

3. Ja pretendents vēl nav reģistrēts LR Būvkomersantu reģistrā (tai skaitā, ārvalstu komersants) – tas iesniedz apliecinājums, ka gadījumā, ja tas tiks atzīts par uzvarētāju, tas reģistrēsies LR Būvkomersantu reģistrā un nodarbinās sertificētu speciālistu (norādīt sertificētā speciālista vārdu, uzvārdu) jomā, uz kuru piesakās.

	4.4.
	1. Pretendenta rīcībā ir šādi sertificētie speciālisti:
būvdarbu veikšanā:

- atbildīgais būvdarbu vadītājs, kuram ir sertifikāts ēku būvdarbu vadīšanā.
2. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.

3. Būvspeciālistu reģistrā ir paredzēts reģistrēt arī būvspeciālistus, kas ir īslaicīgo pakalpojumu sniedzēji.
	1. Latvijā sertificētām personām sertifikāta kopija nav jāiesniedz – informācijas iegūšanai tiek izmantots BIS Būvspeciālistu reģistrs https://bis.gov.lv/bisp/lv/specialist_certificates .
Norādīt līguma izpildē iesaistītos būvspeciālistus (skat. Nolikuma 2.pielikuma veidlapas 5.punktu).

2. Tikai par ārvalstu speciālistu iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par īslaicīgu profesionālo pakalpojumu sniegšanu LR reglamentētā profesijā.

	4.5.
	1. Pretendentam iepriekšējo 5 (piecu) gadu laikā līdz piedāvājuma iesniegšanai ir gūta atbilstoša pieredze – sekmīgi izpildīts vismaz 1 (viens) līgums par telpas/ēkas būvdarbiem.
	1. Informācija par iepriekšējo 5 (piecu) gadu laikā līdz piedāvājuma iesniegšanai sniegto pakalpojumu (skat. Nolikuma 2.pielikuma veidlapas 6.punktu).
2. Piedāvājumam pievieno vismaz 1 (vienu) pozitīvu pieredzi apliecinošu dokumentu, piemēram, pasūtītāja atsauksmi, izziņu, nodošanas-pieņemšanas aktu vai citu alternatīvu dokumentu par kvalitatīvi sniegtiem būvdarbiem. Dokumentā jābūt norādītai vismaz šādai informācijai:

- pasūtītājs;

- līguma priekšmets, izpildes periods un vieta;

- veikto darbu īss raksturojums un saistību izpildes kvalitāte.

	4.6.
	1. Pretendents var balstīties uz citu personu profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka tā rīcībā būs nepieciešamie resursi.

2. Pretendents var balstīties uz citu personu profesionālajām un tehniskajām iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

3. Uz būvdarbu uzsākšanas brīdi, saskaņā ar Vispārīgo būvnoteikumu regulējumu, atbildīgajam būvspeciālistam jābūt būvkomersanta darbiniekam.
	Tikai tad, ja pretendents balstās uz citas personas profesionālajām spējām – jāiesniedz šīs personas apliecinājumu vai pretendenta vienošanos ar to par nepieciešamo resursu nodošanu pretendenta rīcībā (skat. Nolikuma 2.pielikuma veidlapas 7.punktu).

	4.7.
	Pretendents konkrētu darbu/pakalpojumu izpildei var piesaistīt apakšuzņēmējus.
	Tikai tad, ja apakšuzņēmēju veikto darbu/sniegto pakalpojumu vērtība ir vismaz 10 000,00 EUR (desmit tūkstoši euro) vai lielāka – pretendentam jānorāda piesaistītie apakšuzņēmēji un tiem nododamās līguma daļas (skat. Nolikuma 2.pielikuma 8.punktu).

	4.8.
	Saskaņā ar PIL 49.panta pirmo daļu pretendentam ir tiesības iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai nolikumā noteiktajām pretendentu kvalifikācijas prasībām, t.i., pretendents ir tiesīgs neiesniegt piedāvājumā sākotnēji visus nolikumā pieprasītos dokumentus, ja tas apliecina atbilstību ar EVIPD.
	1. EIS tīmekļvietnē http://espd.eis.gov.lv ir izveidots rīks, kur pretendents var aizpildīt EVIPD, tad to saglabāt xml formātā un iesniegt pasūtītājam EIS e-konkursu apakšsistēmā.

2. Iesniedzot EVIPD, pretendents aizpilda šādas daļas:

- I daļa. Informācija par iepirkuma procedūru, līgumslēdzēju iestādi vai līgumslēdzēju;

- III daļa. Izslēgšanas iemesli;

- IV daļa. Atlases kritēriji.

3. EVIPD jāiesniedz arī:

- par katru personu, uz kuras iespējām pretendents balstās (jāaizpilda EVIPD sadaļa par izslēgšanas iemesli, kā arī jānorāda informācija attiecībā uz tiem atlases kritērijiem, par kuriem pretendents uz konkrēto personu ir balstījies);

- par pretendenta norādītajiem apakšuzņēmējiem, kura veicamo darbu/sniegto pakalpojumu vērtība ir vismaz 10 000,00 EUR (desmit tūkstoši euro) vai lielāka (apakšuzņēmējiem ir jāaizpilda tikai tā EVIPD daļa, kas attiecas uz izslēgšanas iemesli);

- piegādātāju apvienība iesniedz atsevišķu EVIPD par katru tās dalībnieku (arī par katru personālsabiedrības dalībnieku, ja pretendents ir personālsabiedrība).

4. Informāciju par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas iemesli norāda EVIPD III daļas “Izslēgšanas iemesli” D sadaļā.

5. Pretendents var iesniegt EVIPD, kas bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

	4.9.
	1. Pasūtītājs izslēdz pretendentu no turpmākās dalības iepirkuma procedūrā, ja tiek konstatēti PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētie izslēgšanas iemesli.

2. PIL 42.panta otrajā daļā minētie izslēgšanas iemesli attiecas arī uz jebkuru no šādām personām:

1) uz personālsabiedrības biedru, ja pretendents ir personālsabiedrība;

2) pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

3) uz pretendenta norādīto apakšuzņēmēju, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro) vai lielāka;

4) PIL 42.panta otrās daļas 1., 2. un 3.punkts – uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;

5) PIL 42.panta otrās daļas 1., 2. un 11.punkts – uz pretendenta patieso labuma guvēju.
	1. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas iemesli tiks pārbaudīti PIL 42.panta piektajā daļā noteiktajā kārtībā.
2. Attiecībā uz ārvalstu pretendentu – informācija tiek iegūta saskaņā ar PIL 42.panta piektās daļas 1.punkta e) apakšpunktu un PIL 42.panta piektās daļas 2.punktā noteiktajā kārtībā.

	4.10.
	Uz PIL 42.panta trešās daļas 4.punktā minētajām personām nedrīkst būt attiecināmi PIL 42.panta otrās daļas 1., 2. un 3.punktā minētie izslēgšanas iemesli.
	Tikai par personām, kurām pretendentā ir izšķiroša ietekme uz līdzdalības pamata, normatīvo aktu par koncerniem izpratnē
, jāiesniedz – pamatojoši dokumenti, PIL 42.panta otrās daļas 1., 2. un 3.punktā minēto izslēgšanas iemeslu pārbaudei, atbilstoši PIL 42.panta piektās daļas 2.punkta a), b) un c) apakšpunktiem.

	4.11.
	Uzticamības nodrošināšanai iesniegto piedāvājumu vērtēšana (PIL 43.pants), ja pasūtītājs konstatē, ka pretendents būtu izslēdzams no dalības iepirkuma procedūrā.
	1. Tikai pretendentam vai personālsabiedrības biedram, kas atbilst PIL 42.panta otrās daļas 1., 4., 5., 6., 7., 10., 11., 12., 13. un 14.punktā minētajiem izslēgšanas iemesliem, tai skaitā, saistībā ar PIL 42.panta trešās daļas 1., 4. un 5.punktā minēto personu, un nav piemērojami PIL 42.panta ceturtās daļas 2., 3., 4., 5. un 6 punktā noteiktie izņēmumi – pasūtītājs dod tiesības termiņā, kas ir vismaz 10 (desmit) dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.

2. Uzticamības nodrošināšanu nevar nodrošināt, ja ir neizpildītas nodokļu saistības vai reģistrācija ārzonā (PIL 42.panta otrās daļas 2. un 3.punkta izslēgšanas iemesli), kā arī, ja ir piemērotas sankcijas.

3. Iespēja nodrošināt uzticamības atjaunošanu nav attiecināma uz personu, par kuru tās reģistrācijas valstī ir stājies spēkā galīgs un nepārsūdzams spriedums, ar kuru persona izslēgts no dalības iepirkuma procedūrās, un nav pagājis attiecīgajā spriedumā noteiktais termiņš, līdz kuram persona izslēdzama no dalības iepirkuma procedūrās.

4. Attiecībā uz apakšuzņēmēju vai personu, uz kuras spējām pretendents balstās kvalifikācijas apliecināšanai, uzticamības nodrošināšanu PIL neparedz – lai turpinātu dalību iepirkuma procedūrā, pretendents drīkst veikt vienīgi šo personu nomaiņu.

	4.12.
	Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas iemesli.
	1. Izziņa nav jāiesniedz – informācija par izslēgšanas iemesliem tiks pārbaudīta SIA “LURSOFT” mājas lapas www.lursoft.lv datu bāzes sadaļā “AML izziņa”.
Pārbaude tiek veikta tikai pretendentam, kuram piešķirtas iespējamās iepirkuma līguma slēgšanas tiesības.

2. Tikai ārvalstu uzņēmumiem jāiesniedz:
- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

	4.13.
	Piedāvājums jāparaksta paraksttiesīgai personai.
	Tikai tad, ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

	4.14.
	Ja piedāvājumu iesniedz piegādātāju apvienība, piedāvājuma dokumentus paraksta, atbilstoši piegādātāju savstarpējās vienošanās nosacījumiem.
	1. Tikai piegādātāju apvienībai jāiesniedz: visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda:

- katra apvienības dalībnieka līguma daļa un atbildības sadalījums starp apvienības dalībniekiem (t.sk. jānorāda, kas būs piegādātāju apvienības galvenais pakalpojuma sniedzējs (ģenerāluzņēmējs): vai tas būs viens no piegādātāju apvienības biedriem vai piegādātāju apvienība kopumā);

- apvienības dalībnieku tiesības un pienākumi iesniedzot piedāvājumu;

- apvienības dalībnieku tiesības un pienākumi attiecībā uz iespējamo līguma slēgšanu.

2. Uz katru apvienības dalībnieku attiecas Nolikuma 4.2.-4.3., 4.8.-4.12. un 4.14.punktā norādītie kvalifikācijas atlases prasību dokumenti, bet pārējos Nolikuma punktos izvirzītās prasības jāizpilda piegādātāju apvienībai kopumā, ņemot vērā tās sadalītos pienākumus iespējamā līguma izpildē.

3. Gadījumā, ja piegādātāju apvienībai tiks piešķirtas līguma slēgšanas tiesības, pēc Komisijas pieprasījuma, papildus būs:

- pēc savas izvēles, jāiesniedz piegādātāju apvienības biedru starpā noslēgts sabiedrības līgums vai jāizveidojas atbilstoši noteiktam juridiskam statusam, t.i., jāizveido personālsabiedrība – pilnsabiedrība vai komandītsabiedrība (ja ģenerāluzņēmējs ir tikai kāds no piegādātāju apvienības biedriem, kas attiecīgi ir/tiks reģistrēts LR Būvkomersantu reģistrā)

vai

- jāizveidojas atbilstoši noteiktam juridiskam statusam, t.i., jāizveido personālsabiedrība (pilnsabiedrība vai komandītsabiedrība) un jāreģistrē izveidotā sabiedrība LR Uzņēmumu reģistrā un LR Būvkomersantu reģistrā (ja ģenerāluzņēmējs ir piegādātāju apvienība kopumā).

	4.15.
	Pretendenta apliecinājums par neatkarīgi izstrādātu piedāvājumu.
	Apliecinājums, atbilstoši Nolikuma 3.pielikuma veidlapai.


	Tehniskās prasības

	4.16.
	Būvdarbiem pilnībā jāatbilst pasūtītāja Tehniskajai specifikācijai.
	Pretendenta atzīme par būvdarbu veikšanu atbilstoši Tehniskajai specifikācijai (skat. Nolikuma 1.pielikuma attiecīgo datni. Pretendents piekrīt būvdarbu izpildei atbilstoši Tāmei un Tehniskajai dokumentācijai.

	4.17.
	Līguma izpildes termiņš.
	Pretendenta apliecinājuma atzīme par pakalpojuma izpildi pasūtītāja noteiktajā laika periodā – līdz 2026.gada 30.septembrim, kas ietver:
- Būvdarbi par ēkas vienkāršoto pārbūvi – līdz 2026.gada 30.septembrim (būvvaldes atzīme Būvniecības informācijas sistēmā par būvdarbu pabeigšanu);
- Būvdarbi par dzīvokļa vienkāršoto atjaunošanu – līdz 2026.gada 30.septembrim (būvobjekta nodošanas-pieņemšanas akts).
(skat. Nolikuma 2.pielikuma veidlapas 2.punktu).

	4.18.
	Būvdarbu garantijas termiņi.
	Būvdarbu garantijas termiņam jābūt:

- par ēkas vienkāršoto pārbūvi – 24 (divdesmit četri) mēneši pēc būvvaldes atzīmes izdarīšanas BIS par darbu pabeigšanu. 

- par dzīvokļa vienkāršoto atjaunošanu – 24 (divdesmit četri) mēneši pēc būvobjekta nodošanas-pieņemšanas akta parakstīšanas;

(skat. Nolikuma 2.pielikuma veidlapas 4.punktu).

	4.19.
	Informācija par piedāvājuma variantiem.
	Pretendents nav tiesīgs iesniegt piedāvājuma variantus.

	Finanšu prasības

	4.20.
	Finanšu piedāvājumā iekļautajiem darbiem un apjomiem pilnībā jāatbilst pasūtītāja Tehniskajā specifikācijā norādītajiem darbu uzdevumiem un daudzumiem. Ēkas vienkāršotā pārbūve atbilst tehniskajai dokumentācijai.
	1. Par ēkas vienkāršoto pārbūvi – Finanšu piedāvājums katrā iepirkuma priekšmeta daļā (skat. Nolikuma 2.pielikuma veidlapas 1.1.punktu). Ēkas vienkāršotā pārbūve atbilst tehniskajai dokumentācijai.
2. Par dzīvokļa vienkāršoto atjaunošanu – Izmaksu tāme, sagatavotas atbilstoši Nolikuma 1.pielikumam – Tehniskajai specifikācijai un Ministru kabineta 03.05.2017. noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām. (skat. datni: 1_piel_Izmaksu_tāme_Dārza8-6_dzivokļa_viienkāršota_atjaunošana)

	Citas prasības (SAPI)

(papildpunkti vērtēšanas kritērijā Nr.2)

	4.21.
	1. Pretendents ir sociālais uzņēmums

vai

pretendents apņemas iegūt sociālā uzņēmuma statusu, gadījumā, ja tam tiks piešķirtas līguma slēgšanas tiesības.

2. Attiecībā uz ārvalstu pretendentu pasūtītājs atzīst attiecīgās valsts prasībām atbilstoši reģistrētu pretendentu.

3. ! Nosacījuma izpilde nav obligāta. Nosacījuma neizpildes gadījumā, pretendents netiek noraidīts, bet konkrētajā vērtēšanas kritērijā, tas iegūst 0 punktus.
	1. LR Labklājības ministrijas Sociālo uzņēmumu reģistrā reģistrētiem uzņēmumiem dokuments par reģistrāciju nav jāiesniedz – informācijas iegūšanai tiek izmantots Labklājības ministrijas Sociālo uzņēmumu reģistrs https://www.lm.gov.lv/lv/socialo-uznemumu-registrs .

Norādīt informāciju par pretendenta atbilstību sociālā uzņēmuma statusam (skat. Nolikuma 2.pielikuma veidlapas 12.1. un 12.2.punktu).

2. Ārvalstu pretendentam – jāiesniedz Sociālo uzņēmumu reģistram līdzvērtīga dokumenta kopija, ko izdevušas attiecīgās dalībvalsts struktūras.

3. Ja pretendents vēl nav reģistrēts LR Labklājības ministrijas Sociālo uzņēmumu reģistrā (tai skaitā, ārvalstu pretendents), un vēlas iegūt papildu punktus vērtēšanas kritērijā Nr.2.1. “Sociālā uzņēmuma statuss” (skat. Nolikuma 5.17.punkta tabulu) – tas iesniedz apliecinājumu, ka gadījumā, ja pretendents tiks atzīts par uzvarētāju, tas iespējami īsā laikā, bet ne vēlāk kā 2 (divu) mēnešu laikā pēc iepirkuma līguma noslēgšanas, reģistrējies LR Labklājības ministrijas Sociālo uzņēmumu reģistrā vai līdzvērtīgā reģistrā ārvalstīs (skat. Nolikuma 4.pielikuma veidlapu).

	4.22.
	1. Pretendents apņemas, uz darba līguma pamata, nodarbināt vismaz 1 (vienu) personu, kura atrodas nelabvēlīgā situācijā darba tirgū
 un tā atbilst kādai no sociālās atstumtības riskam pakļautajām iedzīvotāju grupu personām
, gadījumā, ja pretendentam tiks piešķirts līguma slēgšanas tiesības.

2. Papildpunkti netiek piešķirti par riska grupas personu, kura jau tiek nodarbināta uzņēmumā. Papildpunkti tiek piešķirti tikai, ja pretendents apņemas izveidot vismaz 1 (vienu) jaunu darba vietu, kur uz darba līguma pamata, vismaz uz iepirkuma līguma darbības laiku, tiks nodarbināta sociālās atstumtības riskam pakļauto iedzīvotāju grupu persona. Jaunizveidotajai darba vietai nav jābūt tieši saistītai ar iepirkuma līguma izpildi, t.i., riska grupu persona var tikt nodarbināta jebkādu darbu veikšanai pretendenta uzņēmumā, piemēram, sargs, apkopējs, noliktavas darbinieks, šoferis utt.
3. ! Nosacījuma izpilde nav obligāta. Nosacījuma neizpildes gadījumā, pretendents netiek noraidīts, bet konkrētajā vērtēšanas kritērijā, tas iegūst 0 punktus.
	1. Norādīt informāciju par riska grupu personas nodarbināšanu (skat. Nolikuma 2.pielikuma veidlapas 12.3.punktu).

2. Ja pretendents vēlas iegūt papildu punktus vērtēšanas kritērijā Nr.3.2. “Riska grupu personu nodarbināšana” (skat. Nolikuma 5.17.punkta tabulu) un apņemas nodarbināt vismaz 1 (vienu) personu, kura atrodas nelabvēlīgā situācijā darba tirgū un atbilst kādai no sociālās atstumtības riskam pakļautajām iedzīvotāju grupu personām – tas iesniedz apliecinājumu, ka gadījumā, ja pretendents tiks atzīts par uzvarētāju, tas iespējami īsā laikā, bet ne vēlāk kā 1 (viena) mēneša laikā pēc iepirkuma līguma noslēgšanas, noslēgs darba līgumu, vismaz uz iepirkuma līguma darbības laiku, ar personu/-ām, kura/-s atrodas nelabvēlīgā situācijā darba tirgū un atbilst kādam no sociālās atstumtības riskam pakļauto iedzīvotāju grupu personām (skat. Nolikuma 5.pielikuma veidlapu).

	4.23.
	1. Pretendents apņemas izveidot sadarbību vismaz ar 1 (vienu) no LR Labklājības ministrijas Sociālo uzņēmumu reģistrā reģistrētajiem uzņēmumiem, gadījumā, ja pretendentam tiks piešķirts līguma slēgšanas tiesības.

2. Papildpunkti netiek piešķirti par pretendenta un sociālā uzņēmuma jau esošu sadarbību. Papildpunkti tiek piešķirti, ja pretendents apņemas izveidot jaunu sadarbību, noslēdzot līgumu, vismaz uz iepirkuma līguma darbības laiku, vismaz ar 1 (vienu) no LR Labklājības ministrijas Sociālo uzņēmumu reģistrā reģistrētajiem uzņēmumiem. Sociālā uzņēmuma veiktajiem būvdarbiem, piegādei vai pakalpojumam nav jābūt tieši saistītiem ar iepirkuma līguma izpildi, t.i., pretendents var noslēgt līgumu ar sociālo uzņēmu, iepērkot no tā būvdarbus vai piegādi vai pakalpojumu jebkurā jomā/ sfērā.

3. ! Nosacījuma izpilde nav obligāta. Nosacījuma neizpildes gadījumā, pretendents netiek noraidīts, bet konkrētajā vērtēšanas kritērijā, tas iegūst 0 punktus.
	1. Norādīt informāciju par sadarbību ar sociālo uzņēmumu (skat. Nolikuma 2.pielikuma veidlapas 12.4.punktu).

2. Ja pretendents vēlas iegūt papildu punktus vērtēšanas kritērijā Nr.2.3. “Sadarbība ar sociālajiem uzņēmumiem” (skat. Nolikuma 5.17.punkta tabulu) un apņemas izveidot sadarbību vismaz ar 1 (vienu) no LR Labklājības ministrijas Sociālo uzņēmumu reģistrā reģistrētajiem uzņēmumiem – tas iesniedz apliecinājumu, ka gadījumā, ja pretendents tiks atzīts par uzvarētāju, ne vēlāk kā 1 (viena) mēneša laikā pēc iepirkuma līguma noslēgšanas, pretendents noslēgs līgumu, vismaz uz iepirkuma līguma darbības laiku, ar LR Labklājības ministrijas Sociālo uzņēmumu reģistrā reģistrētu/-ajiem uzņēmumu/-miem, iepērkot no tā/tiem būvdarbus vai piegādi vai pakalpojumu (skat. Nolikuma 6.pielikuma veidlapu).


5. Pretendentu kvalifikacijas un piedāvājumu atbilstības pārbaude un vērtēšana
5.1. Komisija pārbauda piedāvājumu noformējuma atbilstību Nolikuma 1.7.punktā norādītajām prasībām. Komisija lemj par to, vai iesniegtais piedāvājums noformēts atbilstoši Nolikuma prasībām. Piedāvājums, kas neatbilst noformējuma prasībām var tikt noraidīts tikai tad, ja tā neatbilstība ir būtiska.

5.2. Komisija pārbauda pretendentu atbilstību Nolikuma 4.punktā norādītajām atlases prasībām. Ja Komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu.
5.3. Ja pretendents ir iesniedzis EVIPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām, Komisijai jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību pretendentu atlases prasībām.

5.4. Ja Komisija saskaņā ar Nolikuma 5.2.punktu ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas.
5.5. Ja pretendents ir sniedzis nepatiesu informāciju, lai apliecinātu atbilstību PIL 42.panta noteikumiem vai saskaņā ar PIL noteiktajām pretendentu kvalifikācijas prasībām, vai nav sniedzis prasīto informāciju, pretendents tiek izslēgts no dalības iepirkuma procedūrā.
5.6. Ja Komisija konstatē, ka pretendenta kvalifikācija neatbilst kādai no pasūtītāja norādītajām atlases prasībām, pretendents tālāk netiek vērtēts.

5.7. Komisija nenoraida pretendentu, ja tam atbilstoši Latvijas normatīvajiem aktiem nav noteiktā juridiskā statusa, bet tas ir tiesīgs sniegt pakalpojumu vai veikt būvdarbus atbilstoši tās Eiropas Savienības dalībvalsts normatīvajiem aktiem, kurā dibināts.

5.8. Komisija pārbauda pretendentu piedāvājuma atbilstību Tehniskajai specifikācijai. Pretendenta piedāvājumam pilnībā jāatbilst Nolikuma 1.pielikuma – Tehniskās specifikācijas prasībām un tajā norādītajiem pakalpojumu veidiem.

5.9. Ja Komisija konstatē, ka piedāvājums neatbilst pasūtītāja tehniskai specifikācijai vai kādai no tehniskajām prasībām, piedāvājums tālāk netiek vērtēts.

5.10. Komisija pārbauda, vai finanšu piedāvājumā nav aritmētisko kļūdu. Ja kļūdas tiek konstatētas, Komisija tās izlabo; par kļūdu labojumu un laboto piedāvājuma summu Komisija paziņo pretendentam, kura pieļautās kļūdas ir labotas. Vērtējot finanšu piedāvājumu, Komisija ņem vērā labojumus.

5.11. Komisija izvērtē finanšu piedāvājuma cenu atbilstoši PIL 53.pantam, pārliecinoties, vai nav iesniegts nepamatoti lēts piedāvājums.

5.12. Piedāvājuma atbilstības izvērtēšanai, Komisija ir tiesīga pieprasīt, lai tiek izskaidrota tehniskajā un finanšu piedāvājumā iekļautā informācija.

5.13. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 (sešus) mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. Attiecīgais dokumentu derīgumu termiņš ir attiecināms vienīgi uz tām izziņām un dokumentiem, kuri ir iesniedzami saskaņā ar PIL, nevis uz tādiem dokumentiem, kas, piemēram, apliecina pretendenta kvalifikāciju vai saimniecisko stāvokli.

5.14. ! Papildpunktu piešķiršana: SAPI prasības pretendentam nav jāizpilda, iesniedzot piedāvājumu – ir pietiekoši, ja pretendents apņemas izpildīt šādus noteikumus gadījumā, ja tam tiks piešķirtas līguma slēgšanas tiesības. Faktiskā SAPI nosacījumu izpilde tiek pārbaudīta līguma izpildes laikā, nevis piedāvājuma vērtēšanas laikā.

5.15. Komisija izvēlas saimnieciski visizdevīgāko piedāvājumu no piedāvājumiem, kas atbilst visām Nolikuma prasībām.

5.16. Piedāvājumu vērtēšanu veic katrs Komisijas loceklis individuāli, piešķirot novērtējuma punktus katrā kritērijā attiecīgajam kritērijam noteiktā maksimālā punktu skaita un īpatsvara robežās. Komisijas locekļi ņem vērā katra kritērija vērtēšanas aprakstu. Piešķirot gala novērtējuma punktus, Komisija ņem vērā noteikto punktu piešķiršanas algoritmu.

5.17. Piedāvājumu vērtēšanas kritēriji, to īpatsvars un aprēķināšanas kārtība:
	Nr.

p.k.
	Kritēriji
	Maksimālais punktu skaits

	1
	Būvdarbu izmaksu kritēriji (A):

	1.1.
	Cena bez PVN par būvdarbu veikšanu ēkas vienkāršotai pārbūvei (A1)
· Maksimālais punktu skaits tiek piešķirts pretendentam, kurš piedāvājis viszemāko cenu par būvdarbu veikšanu ēkas vienkāršotai pārbūvei.

· Attiecīgi, pārējiem pretendentiem punkti tiek piešķirti, aprēķinot pēc formulas:

A1 = A1zem./ A1vērt. x 40, kur:

A1 – pretendenta iegūtais punktu skaits ar precizitāti līdz 2 (diviem) cipariem aiz komata;

A1zem. – zemākā piedāvātā cena;

A1vērt. – vērtējamā pretendenta piedāvātā cena
	40

	1.2.
	Cena bez PVN par būvdarbu veikšanu dzīvokļa vienkāršotai atjaunošanai (A2)
· Maksimālais punktu skaits tiek piešķirts pretendentam, kurš piedāvājis viszemāko cenu par būvdarbu veikšanu dzīvokļa vienkāršotai atjaunošanai.

· Attiecīgi, pārējiem pretendentiem punkti tiek piešķirti, aprēķinot pēc formulas:

A2 = A2zem./ A2vērt. x 40, kur:

A2 – pretendenta iegūtais punktu skaits ar precizitāti līdz 2 (diviem) cipariem aiz komata;

A2zem. – zemākā piedāvātā cena;

A2vērt. – vērtējamā pretendenta piedāvātā cena
	40

	2.
	SAPI kritēriji (B):
	

	2.1.
	Sociālā uzņēmuma statuss (B1)
Maksimālais punktu skaits tiek piešķirts pretendentiem, kuriem ir sociālā uzņēmuma statusu vai tie apņemas iegūt sociālā uzņēmuma statusu.
Kritērija neizpildes gadījumā tiek piešķirti 0 punkti.
	10

	2.2.
	Riska grupu personu nodarbināšana (B2)
Maksimālais punktu skaits tiek piešķirts pretendentam, kurš apņemas savā uzņēmumā izveidot visvairāk jaunu darba vietu, nodarbinot, uz darba līguma pamata, sociālās atstumtības riskam pakļauto iedzīvotāju grupu personas.

Attiecīgi, pārējiem pretendentiem punkti tiek piešķirti, aprēķinot pēc formulas:
B2 = B2vērt./ B2max x 5, kur:

B2 – pretendenta iegūtais punktu skaits ar precizitāti līdz 2 (diviem) cipariem aiz komata;

B2vērt. – vērtējamā pretendenta piedāvājumā norādītais jaunizveidojamo darba vietu skaits sociālās atstumtības riskam pakļauto iedzīvotāju grupu personām;

B2max – lielākais piedāvātais jaunizveidojamo darba vietu skaits sociālās atstumtības riskam pakļauto iedzīvotāju grupu personām.
Kritērija neizpildes gadījumā tiek piešķirti 0 punkti.
	5

	2.3.
	Sadarbība ar sociālajiem uzņēmumiem (B3)
Maksimālais punktu skaits tiek piešķirts pretendentiem, kuri apņemas izveidot jaunu sadarbību ar vairāk kā 1 (vienu) sociālo uzņēmumu.

Pretendentiem, kuri apņemas izveidot jaunu sadarbību ar 1 (vienu) sociālo uzņēmumu, tiek piešķirti 3 punkti.
Kritērija neizpildes gadījumā tiek piešķirti 0 punkti.
	5

	Kopā (max):
	100


Pretendenta piedāvājuma skaitlisko vērtējumu aprēķina pēc formulas:
S=A1+ A2+B1+ B2+B3, kur:
S – pretendenta piedāvājumam iegūtais kopējais skaitliskais vērtējums;

A1 – pretendenta piedāvājumam iegūtais punktu skaits 1.1.kritērijā ar precizitāti līdz 2 (diviem) cipariem aiz komata.

A2 – pretendenta piedāvājumam iegūtais punktu skaits 1.2.kritērijā ar precizitāti līdz 2 (diviem) cipariem aiz komata.

B1 – pretendenta piedāvājumam iegūtais punktu skaits 2.1.kritērijā.

B2 – pretendenta piedāvājumam iegūtais punktu skaits 2.2.kritērijā ar precizitāti līdz 2 (diviem) cipariem aiz komata.

B3 – pretendenta piedāvājumam iegūtais punktu skaits 2.3.kritērijā ar precizitāti līdz 2 (diviem) cipariem aiz komata.

Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko punktu skaitu saskaņā ar Nolikumā noteiktajiem piedāvājuma vērtēšanas kritērijiem.
5.18. Ja tiek konstatēti vismaz 2 (divi) vienādi saimnieciski visizdevīgākie piedāvājumi, par izšķirošo piedāvājuma izvēles kritēriju tiek noteikts kritērijs “Cena bez PVN par būvdarbu veikšanu ēkas vienkāršotai pārbūvei”, t.i., līguma slēgšanas tiesības tiek piešķirtas pretendentam, kurā piedāvājis viszemāko cenu bez PVN par būvdarbu veikšanu ēkas vienkāršotai pārbūvei
5.19. Ja izraudzītais pretendents atsakās slēgt iepirkuma līgumu ar pasūtītāju, Komisija pieņem lēmumu slēgt līgumu ar pretendentu, kuram ir nākamais saimnieciski visizdevīgākais piedāvājums vai iepirkuma procedūru pārtrauc, neizvēloties nevienu piedāvājumu.

6. Personāla/apakšuzņēmēju nomaiņa un jaunu apakšuzņēmēju piesaiste

6.1. Iepirkuma procedūrā izraudzītais pretendents nav tiesīgs bez rakstiskas saskaņošanas ar pasūtītāju veikt piedāvājumā norādītā personāla/apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

6.2. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas kā personālam, kas tika vērtēts, nosakot saimnieciski visizdevīgāko piedāvājumu.

6.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;

6.3.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrajā daļā minētajiem pretendentu izslēgšanas iemesliem (netiek pārbaudīts attiecībā uz PIL 42.panta otrās daļas 8. un 9.punktu);
6.3.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro) vai lielāka, atbilst PIL 42.panta otrajā daļā minētajiem pretendentu izslēgšanas iemesliem (netiek pārbaudīts attiecībā uz 42.panta otrās daļas 8. un 9.punktu);
6.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

6.5. Pārbaudot jaunā apakšuzņēmēja atbilstību, pasūtītājs piemēro PIL 42.panta noteikumus un izslēgšanas iemeslu pārbaudi veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. PIL 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
6.6. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla/ apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar PIL 62.panta noteikumiem.

7. Iepirkuma līgums

7.1. Visi komentāri par līguma projekta saturu jāizteic rakstveidā un jāiesniedz Komisijai līdz Nolikuma 1.5.5.punkta noteiktajam termiņam.

7.2. Pasūtītājs slēgs ar izraudzīto pretendentu iepirkuma līgumu (skat. Nolikuma 7.pielikumu) saskaņā ar iepirkuma procedūras noteikumiem un pretendenta piedāvājumu.

7.3. Pretendentam iepirkuma līgums ir jāparaksta 5 (piecu) darba dienu laikā no līguma parakstīšanas uzaicinājuma saņemšanas. Ja pretendents objektīvu iemeslu dēļ līgumu nav parakstījis, Komisija ir tiesīga uzskatīt, ka pretendents atsakās no līguma slēgšanas tiesībām un vērtēt nākošo saimnieciski visizdevīgāko piedāvājumu.
7.4. Pasūtītājs ne vēlāk kā 10 (desmit) darbdienu laikā pēc dienas, kad stājas spēkā iepirkuma līgums vai tā grozījumi, ievērojot normatīvajos aktos noteiktās komercnoslēpuma aizsardzības prasības un nodrošinot pieejamību visā iepirkuma līguma darbības laikā (bet ne mazāk 10 (desmit) gadus pēc iepirkuma līguma noslēgšanas), ievieto savā pircēja profilā iepirkuma līgumu vai tā grozījumi.

7.5. Saskaņā ar PIL 63.panta ceturto daļu, publiska būvdarbu līguma gadījumā, pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iepirkumā procedūrā uzvarējušais uzņēmējs iesniedz būvdarbu veikšanā iesaistīto apakšuzņēmēju, kuru veikto darbu vai sniegto pakalpojumu vērtība ir vismaz 10 000,00 EUR (desmit tūkstoši euro) vai lielāka (ja tādus plānots iesaistīt), sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī uzņēmēja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā uzņēmējs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšana vai pakalpojumu sniegšanā.

7.6. Saskaņā ar PIL 63.panta piekto daļu, pasūtītājs būvdarbu līguma gadījumā pēc apakšuzņēmēja pieprasījuma maksājumus par apakšuzņēmēja veiktajiem darbiem/sniegtajiem pakalpojumiem, kuru apmaksas termiņu uzņēmējs kavē, ja pasūtītājs nav izmaksājis visu uzņēmējam pienākošos līgumcenu, pasūtītājs uz apakšuzņēmēja iesniegta strukturēta elektroniskā rēķina pamata pārskaita tieši apakšuzņēmējam un par attiecīgo summu samazina maksājumu uzņēmējam. Pasūtītājs pirms apakšuzņēmēja strukturēta elektroniskā rēķina apmaksas informē par šādu pieprasījumu uzņēmēju un ļauj tam izteikt viedokli par pieprasījuma pamatotību.

7.7. Uzņēmējs, kopā ar rēķinu par visiem izpildītajiem būvdarbiem, iesniedz garantijas laika nodrošinājuma garantijas apliecinošu dokumentu (apdrošināšanas polises gadījumā jāuzrāda arī maksājuma uzdevums par apdrošināšanas prēmijas samaksu) saskaņā ar līguma projekta 1.pielikumu (“Garantijas laika nodrošinājuma garantijas noteikumi”).
7.8. Līguma izmaiņas pieļaujamas tikai atbilstoši PIL 61.pantā noteiktajiem gadījumiem un kārtībai.

8. Pretendenta tiesības un pienākumi
8.1. Pretendenta tiesības:

8.1.1. Apvienoties grupā ar citiem pretendentiem un iesniegt vienu kopēju piedāvājumu.
8.1.2. Ierosināt, lai tiek rīkota iepirkuma procedūrā ieinteresēto pretendentu sanāksme. Komisija sanāksmi rīko, ja ne vēlāk kā 10 (desmit) dienas pirms piedāvājumu iesniegšanas termiņa pēdējās dienas ir saņemti vismaz 2 (divu) ieinteresēto pretendentu priekšlikumi rīkot sanāksmi. Sanāksme tiek rīkota ne vēlāk kā 5 (piecas) dienas pirms piedāvājumu iesniegšanas termiņa pēdējās dienas, un informācija par sanāksmi tiek ievietota EIS www.eis.gov.lv e-konkursu apakšsistēmas pircēja profila adresē: https://www.eis.gov.lv/EKEIS/Supplier/Organizer/1345 vismaz 3 (trīs) dienas iepriekš.
8.1.3. Pirms piedāvājumu iesniegšanas termiņa beigām, grozīt vai atsaukt iesniegto piedāvājumu.
8.1.4. Sekot piedāvājumu atvēršanas procesam tiešsaistes režīmā EIS e-konkursu apakšsistēmā.
8.1.5. Saskaņā ar PIL 68.pantu iesniegt iesniegumu par iepirkuma procedūras pārkāpumiem.
8.1.6. Saņemt piedāvājuma sagatavošanai nepieciešamo informāciju.
8.1.7. Izteikt iebildumus par Nolikumam pievienoto līguma projektu.
8.1.8. Citas tiesības, kas izriet no attiecīgajiem normatīvajiem aktiem.

8.2. Pretendenta pienākumi:

8.2.1. Sagatavot piedāvājumus atbilstoši Nolikuma prasībām.
8.2.2. Sniegt patiesu informāciju par savu kvalifikāciju un piedāvājumu.
8.2.3. Sniegt atbildes uz Komisijas jautājumiem, kas nepieciešama pretendentu atlases un piedāvājumu atbilstības pārbaudei, salīdzināšanai un vērtēšanai.
8.2.4. Segt visas izmaksas, kas saistītas ar piedāvājumu sagatavošanu.
8.2.5. Citi pienākumi, kas izriet no attiecīgajiem normatīvajiem aktiem.

8.3. Iepirkuma komisijas tiesības:

8.3.1. Pārbaudīt nepieciešamo informāciju kompetentās institūcijās, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti Komisijai.
8.3.2. Labot aritmētiskās kļūdas pretendenta Finanšu piedāvājumā, informējot par to pretendentu.
8.3.3. Pieaicināt ekspertu pretendentu un piedāvājumu atbilstības pārbaudē un vērtēšanā.
8.3.4. Izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
8.3.5. Citas tiesības, kas izriet no attiecīgajiem normatīvajiem aktiem.

8.4. Iepirkuma komisijas pienākumi:

8.4.1. Nodrošināt konkursa procedūras norisi un dokumentēšanu, atbilstoši PIL.
8.4.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
8.4.3. Pēc pretendentu pieprasījuma normatīvajos aktos noteiktajā kārtībā sniegt informāciju par Nolikumu un iepirkuma priekšmetu.
8.4.4. Vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un Nolikumu.
8.4.5. Citi pienākumi, kas izriet no attiecīgajiem normatīvajiem aktiem.

9. Personas datu apstrāde
9.1. Pasūtītājs iepirkuma procedūrā iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.
Pielikumi:
1. Tehniskā specifikācija.
2. Pieteikums dalībai atklātā konkursā.
3. Apliecinājums par neatkarīgi izstrādātu piedāvājumu.
4. Apliecinājums par sociālā uzņēmuma statusa iegūšanu.

5. Apliecinājums par riska grupu personu nodarbināšanu.

6. Apliecinājums par sadarbību ar sociālajiem uzņēmumiem.
7. Iepirkuma līguma (būvdarbu līguma) projekts.
8. Garantijas laika nodrošinājuma garantijas noteikumi (Būvdarbu līguma Pielikums Nr.1).
9. Būvobjekta nodošanas-pieņemšanas akta paraugs (Būvdarbu līguma Pielikums Nr.2).
Iepirkumu komisijas priekšsēdētājs                                                                      Egons Strumpe
1.pielikums
Atklāta konkursa

“Būvdarbi sociālā dzīvokļa atjaunošanai un 

pacēlāja ierīkošanai Dārza ielā 8, Balvos, 

ERAF projekta Nr.4.3.1.3/1/24/A/024 realizācijas ietvaros”

ID. Nr. BNP 2026/40/ERAF AK

nolikumam
Tehniskās specifikācijas sagatavošanas laiks: 18.12.2025.
Tehniskās specifikācijas aktualizācijas laiks: 26.05.2026.
TEHNISKĀ SPECIFIKĀCIJA
1. Iepirkuma priekšmets ir būvdarbi ēkas vienkāršotai pārbūvei – pacēlāja ierīkošanai un kāpņutelpas ieejas durvju nomaiņai, un būvdarbi, saskaņā ar izmaksu tāmi,  sociālā dzīvokļa Nr.6 vienkāršotai atjaunošanai un pielāgošanai personām ar kustību traucējumiem mājokļa vides pieejamībai Dārza ielā 8, Balvos (kad.apz.3801 002 0045 001), atbilstoši Tehniskajai specifikācijai, Zaļā publiskā iepirkuma (ZPI) un Sociāli atbildīgu publisko iepirkumu (SAPI) prasībām, projekta Nr.4.3.1.3/1/24/A/024 “Sociālo mājokļu atjaunošana vai jaunu sociālo mājokļu būvniecība Balvu novadā” un Eiropas Savienības kohēzijas politikas programmas 2021.–2027.gadam 4.3.1.specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3.pasākuma “Sociālo mājokļu atjaunošana vai jaunu sociālo mājokļu būvniecība” realizācijas ietvaros. 
2. Līguma izpildes vieta – Dārza iela 8-6, Balvi, Balvu novads.
3. Būvdarbu garantijas termiņi:
3.1. par ēkas vienkāršoto pārbūvi – vismaz 24 (divdesmit četri) mēneši pēc būvvaldes atzīmes BIS par būvdarbu pabeigšanu;

3.2. par dzīvokļa vienkāršoto atjaunošanu – 24 (divdesmit četri) mēneši pēc būvobjekta nodošanas-pieņemšanas akta parakstīšanas.
4. Līguma izpildes termiņš – līdz 2026.gada 30.septembrim. Līguma darbības termiņš, kas skaitāms mēnešos, izbeidzas līguma izpildes pēdējā mēneša iepriekšējās dienas datumā. Ja izpildes termiņš iekrīt tādā dienā, kurā pēc likuma to nevar izdarīt, tad izpildes laiks pagarinās līdz tai termiņam sekojošai dienai, kurā šāda likumiska šķēršļa nav. Līguma izpildes termiņā tiek ietverti:

4.1. Būvdarbi par ēkas vienkāršoto pārbūvi – līdz 2026.gada 30.septembrim (būvvaldes atzīme Būvniecības informācijas sistēmā par būvdarbu pabeigšanu); 

4.2. Būvdarbi par dzīvokļa vienkāršoto atjaunošanu – līdz 2026.gada 30.septembrim (būvobjekta nodošanas-pieņemšanas akts).
5. Tāmēm jābūt izstrādātai, atbilstoši Tehniskajai specifikācijai un Ministru kabineta 03.05.2017. noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” prasībām.

6. Piedāvājuma cenā jābūt iekļautiem visiem ar līguma izpildi saistītajiem izdevumiem, t.sk., visiem nodokļiem, nodevām, administratīvajām izmaksām, transporta izdevumiem, materiālu un tehnisko līdzekļu (ierīču, iekārtu, mehānismu, instrumentu u.c.) izmaksām, iespējamiem sadārdzinājumiem, u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva, tehnoloģiski pareiza un normatīviem aktiem atbilstoša līguma izpilde pilnā apmērā.

7. Ja Tehniskajā specifikācijā ir atrodamas konkrētu preču zīmolu norādes, tās bija nepieciešamas kontroltāmes aprēķinu sagatavošanai. Norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm. Ja Tehniskajā specifikācijā norādītie konkrētu preču zīmoli ir novecojuši un preču tirgū vairs netiek piedāvāti, pretendents piemēro preces ekvivalentu. Ja pretendents piedāvā ekvivalentus materiālus, tad, iesniedzot piedāvājumu, tam:
7.1. jāpievieno atsevišķu sarakstu ar piedāvātiem ekvivalentiem (ar norādi uz pozīcijām, kurās tie tiek piedāvāti), kurā jābūt norādītiem ekvivalentu materiālu tehniskiem rādītājiem, ja tādi bija norādīti tehniskajā specifikācijā, tā, lai pasūtītājs varētu salīdzināt piedāvātos ekvivalentus ar tehniskajā specifikācijā norādītiem materiāliem;

7.2. jāpievieno akreditētas atbilstības novērtēšanas institūcijas testēšanas pārskatus vai protokolus, vai sertifikātus, kas pierādītu piedāvāto ekvivalento materiālu atbilstību izvirzītajām prasībām; ja pretendents, no tā neatkarīgu iemeslu dēļ, vispār vai līdz piedāvājumu iesniegšanas termiņa beigām nevar iegūt minētos sertifikātus vai protokolus, vai testēšanas pārskatus, tad jāpievieno piedāvāto ekvivalento materiālu ražotāja dokumentāciju, no kuras pasūtītājs varētu skaidri un nepārprotami izsecināt piedāvāto materiālu atbilstību tehniskajām specifikācijā noteiktiem; pasūtītājs pieņem arī citus atbilstošus pierādījumus, ja ar tiem var pierādīt materiālu atbilstību tehniskajā specifikācijā noteiktiem; par minētiem citiem atbilstošiem pierādījumiem netiks uzskatīts paša pretendenta rakstveida apliecinājums, izņemot gadījumu, kad pats pretendents ir šo materiālu ražotājs.

8. Būvizstrādājumiem un iekārtām, kas tiks izmantoti būvdarbos, jāievēro Tehniskajā specifikācijā norādītie vai ekvivalenti standarti šādā secībā: Latvijas nacionālā standarta statusā adaptētie Eiropas standarti, Eiropas tehniskie novērtējumi, kopējās tehniskās specifikācijas, citi starptautiskie standarti, kā arī citas tehniskās atsauces sistēmas, ko izveidojušas Eiropas standartizācijas institūcijas vai, ja minēto standartu nav, šādā secībā: Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas.

9. Būvdarbu ietvaros, radītie elektrisko un elektronisko iekārtu atkritumi un citi atkritumi, uzņēmējam jāapsaimnieko atbilstoši normatīvo aktu prasībām – jānodrošina to savākšana, atkalizmantošana, sagatavošana pārstrādei un reģenerācijai. Pārstrāde vai reģenerācija jānodrošina, sadarbībā ar atkritumu apsaimniekotāju, kurš Balvu novadā organizē atkritumu savākšanu pašvaldības uzdevumā, t.i., ar SIA “ZAAO”.

10. Līguma izpildē, uzņēmējam jāievēro Ministru kabineta 20.06.2017. noteikumu Nr.353 “Prasības zaļajam publiskajam iepirkumam un to piemērošanas kārtība” Zaļās publiskā iepirkuma (ZPI) prasības:
10.1. 1.pielikuma 6.punkta “Iekštelpu apgaismojums” 6.3.apakšpunktā “ZPI prasības un kritēriji iekštelpu apgaismojuma uzstādīšanai” noteiktais;
10.2. 2.pielikuma 5.punkta “Klozetpodi un pisuāri” 5.1.apakšpunktā “ZPI prasības un kritēriji klozetpodu iekārtām” noteiktais.
11. Dzīvokļa vienkāršotajai atjaunošanai ņemt vērā dzīvokļa plānu (skat. datni: 1_piel_Izmaksu_tāme_pielikums_dzīvokļa_plāns_Dārza8-6 ). 
TĀME

Dzīvokļa vienkāršotai atjaunošanai
Skat. datnes:
“1_piel_Izmaksu_tāme_Dārza8-6_dzivokļa_vienkāršota_atjaunošana”
“1_piel_Izmaksu_tāmes_pielikums_dzīvokļa_plāns_Dārza8-6”

TEHNISKAIS UZDEVUMS

Ēkas vienkāršotai pārbūvei
Skat. datni:

“1_piel_Tehniskā_spec_Darza8-6_vienkāršotā_pārbūve”
2.pielikums
Atklāta konkursa

“Būvdarbi sociālā dzīvokļa atjaunošanai un 

pacēlāja ierīkošanai Dārza ielā 8, Balvos, 

ERAF projekta Nr.4.3.1.3/1/24/A/024 realizācijas ietvaros”

ID. Nr. BNP 2026/40/ERAF AK

nolikumam
[uz pretendenta veidlapas]

PIETEIKUMS DALĪBAI ATKLĀTĀ KONKURSĀ

Skat. datni “2_piel_PieteikumsDaliibaiKonkursaa_Dārza8-6_būvēt”
3.pielikums
Atklāta konkursa

“Būvdarbi sociālā dzīvokļa atjaunošanai un 

pacēlāja ierīkošanai Dārza ielā 8, Balvos, 

ERAF projekta Nr.4.3.1.3/1/24/A/024 realizācijas ietvaros”

ID. Nr. BNP 2026/40/ERAF AK

nolikumam
APLIECINĀJUMS
par neatkarīgi izstrādātu piedāvājumu
Skat. datni “3_piel_Apliecinaajums_Dārza8-6_būvēt”

4.pielikums
Atklāta konkursa

“Būvdarbi sociālā dzīvokļa atjaunošanai un 

pacēlāja ierīkošanai Dārza ielā 8, Balvos, 

ERAF projekta Nr.4.3.1.3/1/24/A/024 realizācijas ietvaros”

ID. Nr. BNP 2026/8/ERAF AK

nolikumam
APLIECINĀJUMS

par sociālā uzņēmuma statusa iegūšanu

Skat. datni: “4_piel_Apliecinajums_SocUzņēm_Statuss_Dārza8-6_būvēt”
5.pielikums
Atklāta konkursa

“Būvdarbi sociālā dzīvokļa atjaunošanai un 

pacēlāja ierīkošanai Dārza ielā 8, Balvos, 

ERAF projekta Nr.4.3.1.3/1/24/A/024 realizācijas ietvaros”

ID. Nr. BNP 2026/8/ERAF AK

nolikumam
APLIECINĀJUMS

par riska grupu personu nodarbināšanu

Skat. datni:

“5_piel_Apliecinajums_riska_grupu_pers_nodarb-Dārza8-6_būvēt”

6.pielikums
Atklāta konkursa

“Būvdarbi sociālā dzīvokļa atjaunošanai un 

pacēlāja ierīkošanai Dārza ielā 8, Balvos, 

ERAF projekta Nr.4.3.1.3/1/24/A/024 realizācijas ietvaros”

ID. Nr. BNP 2026/8/ERAF AK

nolikumam
APLIECINĀJUMS

par sadarbību ar sociālajiem uzņēmumiem

Skat. datni:

“6_piel_Apliecinajums_sadarbibai_ar_soc_uznem_Dārza8-6_būvēt”

7.pielikums
Atklāta konkursa

“Būvdarbi
sociālā dzīvokļa atjaunošanai un 

pacēlāja ierīkošanai Dārza ielā 8, Balvos, 

ERAF projekta Nr.4.3.1.3/1/24/A/024 realizācijas ietvaros”

ID. Nr. BNP 2026/8/ERAF AK

nolikumam
Projekts
BŪVDARBU LĪGUMS Nr.______
Par būvdarbiem pacēlāja ierīkošanai un sociālā dzīvokļa atjaunošanai 

Dārza ielā 8, Balvos, ERAF projekta Nr.4.3.1.3/1/24/A/024 realizācijas ietvaros
Balvos, Balvu novadā                                                                                 Datums skatāms laika zīmogā
Balvu novada pašvaldība, Reģ.Nr.90009115622, adrese: Bērzpils iela 1A, Balvi, Balvu novads, LV-4501, kuru pārstāv domes priekšsēdētājs Jānis Trupovnieks, kurš rīkojas, pamatojoties uz Pašvaldību likumu un Balvu novada pašvaldības 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no vienas puses, un

SIA “…”, Reģ. Nr…., adrese …, LV-…, kuru pārstāv valdes ….. …… (turpmāk – Uzņēmējs), no otras puses,

abi kopā un katrs atsevišķi (turpmāk – Līdzēji), pamatojoties uz Iepirkumu komisijas organizētā atklāta konkursa “Būvdarbi pacēlāja ierīkošanai un sociālā dzīvokļa atjaunošanai Dārza ielā 8, Balvos, ERAF projekta Nr.4.3.1.3/1/24/A/024 realizācijas ietvaros” (ID. Nr. BNP 2026/8/ERAF AK) rezultātiem un SIA “…..” iesniegto piedāvājumu, noslēdz šādu Būvdarbu līgumu (turpmāk – Līgums):
1. Līguma priekšmets
1.1. Uzņēmējs atbilstoši iesniegtajam Tehniskajam uzdevumam (skat. Nolikuma 1.pielikumu), Pieteikumam dalībai atklātā konkursā (skat. Nolikuma 2.pielikumu), Zaļā publiskā iepirkuma (ZPI) un Sociāli atbildīgu publisko iepirkumu (SAPI) prasībām, apņemas ar savu darbaspēku, tehniku, iekārtām un materiāliem veikt:
1.1.1. ēkas vienkāršotu pārbūvi (turpmāk – Būvdarbi), kas atrodas Dārza ielā 8, Balvos, Balvu novadā, kadastra apzīmējums 3801 002 0045 001 (turpmāk – Objekts), atbilstoši izstrādātajam Paskaidrojuma rakstam;
1.1.2. dzīvokļa vienkāršoto atjaunošanu, kas atrodas Dārza ielā 8-6 Balvos, Balvu novadā, atbilstoši iesniegtajam finanšu piedāvājumam (tāmei) (skat. Nolikuma 1.pielikumu),
vides pieejamības nodrošināšanai personām ar invaliditāti un personām ar funkcionālajiem traucējumiem, ERAF projekta Nr.4.3.1.3/1/24/A/024 “Sociālo mājokļu atjaunošana vai jaunu sociālo mājokļu būvniecība Balvu novadā” un Eiropas Savienības kohēzijas politikas programmas 2021.–2027.gadam 4.3.1.specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3.pasākuma “Sociālo mājokļu atjaunošana vai jaunu sociālo mājokļu būvniecība” realizācijas ietvaros.
1.2. Par atbildīgo būvdarbu vadītāju tiek noteikts sertificēts speciālists ēku būvdarbu vadīšanā … …, sertifikāta Nr…. …
2. Līguma summa un norēķinu kārtība

2.1. Līguma izpildes kopējā summa ir …. EUR (… euro, … centi) bez pievienotās vērtības nodokļa (turpmāk – PVN). PVN samaksu …. EUR (… euro, … centi) apmērā Pasūtītājs veic saskaņā ar Pievienotās vērtības nodokļa likuma 142.pantu. Līguma kopējā summa ietver:

2.1.1. Būvdarbu izmaksas ēkas vienkāršotai pārbūvei – …. EUR (… euro, … centi) bez PVN. PVN samaksa – ….. EUR (….. euro, 0 centi) apmērā tiek veikta saskaņā ar Pievienotās vērtības nodokļa likuma 142.panta pirmo daļu;

2.1.2. Būvdarbu izmaksas dzīvokļa vienkāršotai atjaunošanai – …. EUR (… euro, … centi) bez PVN. PVN samaksa – ….. EUR (….. euro, 0 centi) apmērā tiek veikta saskaņā ar Pievienotās vērtības nodokļa likuma 142.panta pirmo daļu.

2.2. Samaksas kārtība:

2.2.1. par Būvdarbiem:
2.2.1.1. Pasūtītājs izpildītos Būvdarbus pieņem katru mēnesi un veic samaksu (bez PVN) par iepriekšējā mēnesī faktiski izpildītajiem un Pasūtītāja pieņemtajiem Būvdarbiem (Forma 2), 10 (desmit) darba dienu laikā no Uzņēmēja sagatavota, Līguma noteikumiem atbilstoša strukturēta elektroniskā rēķina saņemšanas, pirms tam ievērojot Līguma 2.3.2.1. un 7.2.1.punktā noteikto kartību;
2.2.1.2. par visiem izpildītajiem Būvdarbiem, t.i., par faktiski izpildītajiem Būvdarbiem pēdējā mēnesī, Pasūtītājs samaksā (bez PVN) Uzņēmējam 30 (trīsdesmit) dienu laikā no Uzņēmēja sagatavota, Līguma noteikumiem atbilstoša strukturēta elektroniskā rēķina un atbilstoša garantijas laika nodrošinājuma garantijas apliecinoša dokumenta saņemšanas, pirms tam ievērojot Līguma 2.3.2.2. un 7.2.2.punktā noteikto kartību;
2.2.1.3. par Līguma 7.2.3.1. un 7.2.3.4.punktā minētajiem Būvdarbiem Pasūtītājs samaksā Uzņēmējam 20 (divdesmit) darbdienu laikā no to pieņemšanas dienas;
2.2.1.4. ja Līgumu izbeidz pirms termiņa, Līdzēji veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 (desmit) darba dienu laikā no dienas, kad Līdzēji ir parakstījušas aktu par faktiski izpildītajiem Būvdarbiem (Forma 2), ja Uzņēmējs ir iesniedzis Līguma noteikumiem un aktam par faktiski izpildītajiem Būvdarbiem atbilstošu strukturētu elektronisko rēķinu un Līguma 1.pielikumam atbilstošu garantijas laika nodrošinājuma garantijas apliecinošu dokumentu; ja Līdzēju starpā līdz Līguma izbeigšanas dienai pastāv strīds par faktiski izpildītajiem Būvdarbiem (tajā skaitā to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Līdzējiem nav domstarpību; radušos strīdu Līdzēji risina Līguma 7.2.3.1., 7.2.3.2, 7.2.3.3. vai 7.2.3.4.punktā noteiktajā kārtībā.
2.3. Rēķinu iesniegšanas kārtība:

2.3.1. par Būvdarbiem:
2.3.1.1. Uzņēmējs par ikmēneša faktiski izpildītajiem un Pasūtītāja pieņemtajiem Būvdarbiem iesniedz Pasūtītājam strukturētu elektronisko rēķinu 20 (divdesmit) darba dienu laikā no Būvdarbu izpildes akta (Forma 2) abpusējas parakstīšanas dienas, pirms tam ievērojot Līguma 7.2.1.punktā noteikto kārtību;
2.3.1.2. Uzņēmējs par visiem izpildītajiem Būvdarbiem, t.i., par faktiski izpildītajiem Būvdarbiem pēdējā mēnesī, iesniedz Pasūtītājam strukturētu elektronisko rēķinu 20 (divdesmit) darba dienu laikā no Objekta nodošana-pieņemšanas akta abpusējas parakstīšanas dienas, pirms tam ievērojot Līguma 7.2.2.punktā noteikto kārtību;
2.3.2. strukturētu elektronisko rēķinu Uzņēmējs sagatavo un iesniedz Pasūtītājam, nosūtot uz oficiālo e-adresi.
2.4. Līguma darbības laikā samaksas kārtība nevar tikt mainīta.

2.5. Ja Būvdarbu izpildes laikā palielinās Būvdarbu apjomi neprecīzas/kļūdainas Projektēšanas dēļ, Būvdarbu līgumcena paliek nemainīga.
2.6. Līguma summā ir iekļauti visi ar Līguma izpildi saistītie izdevumi, tajā skaitā visi nodokļi, nodevas, administratīvās izmaksas, transporta izdevumi, materiālu un tehnisko līdzekļu (ierīču, iekārtu, mehānismu, instrumentu u.c.) izmaksas, iespējamie sadārdzinājumi u.c. cenu izmaiņas, kā arī tādas izmaksas, kas nav minētas, bet bez kurām nebūtu iespējama kvalitatīva, tehnoloģiski pareiza un normatīviem aktiem atbilstoša Līguma izpilde pilnā apmērā.

2.7. Pasūtītājs pēc apakšuzņēmēja pieprasījuma maksājumus par apakšuzņēmēja veiktajiem darbiem/sniegtajiem pakalpojumiem, kuru apmaksas termiņu Uzņēmējs kavē, ja Pasūtītājs nav izmaksājis visu Uzņēmējam pienākošos līgumcenu, Pasūtītājs, uz apakšuzņēmēja iesniegta strukturēta elektroniskā rēķina pamata, pārskaita tieši apakšuzņēmējam un par attiecīgo summu samazina maksājumu Uzņēmējam. Pasūtītājs pirms apakšuzņēmēja strukturēta elektroniskā rēķina apmaksas informē par šādu pieprasījumu Uzņēmēju un ļauj tam izteikt viedokli par pieprasījuma pamatotību.

3. Līguma izpildes termiņš
3.1. Līguma kopējais izpildes termiņš – līdz 2026.gada 30.septembrim (būvobjekta nodošanas-pieņemšanas akts), tajā skaitā:
3.1.1. būvdarbi par ēkas vienkāršoto pārbūvi – līdz 2026.gada 30.septembrim (būvvaldes atzīme Būvniecības informācijas sistēmā par būvdarbu pabeigšanu);
3.1.2. būvdarbi par dzīvokļa vienkāršoto atjaunošanu – līdz 2026.gada 30.septembrim (būvvaldes atzīme Būvniecības informācijas sistēmā par būvdarbu pabeigšanu).
3.2. Līgumā norādīto darbību noteiktajā termiņā ir Līguma būtiska sastāvdaļa.

3.3. Termiņš, kas skaitāms mēnešos, izbeidzas Līguma izpildes pēdējā mēneša iepriekšējās dienas datumā. Ja izpildes termiņš iekrīt tādā dienā, kurā pēc likuma to nevar izdarīt, tad izpildes laiks pagarinās līdz tai termiņam sekojošai dienai, kurā šāda likumiska šķēršļa nav.
4. Būvdarbu garantijas termiņš
4.1. Būvdarbu garantijas termiņš:

4.1.1. par ēkas vienkāršoto pārbūvi – ….. (…) mēneši pēc būvvaldes atzīmes Būvniecības informācijas sistēmā par būvdarbu pabeigšanu;
4.1.2. par dzīvokļa vienkāršoto atjaunošanu – ….. (…) mēneši pēc būvobjekta nodošanas-pieņemšanas akta parakstīšanas. 
4.2. Uzņēmējs kopā ar rēķinu par visiem izpildītajiem Būvdarbiem iesniedz garantijas laika nodrošinājuma garantijas apliecinošu dokumentu (apdrošināšanas polises gadījumā jāuzrāda arī maksājuma uzdevums par apdrošināšanas prēmijas samaksu) saskaņā ar Līguma 1.pielikumu.
4.3. Garantijas saistību nodrošinājuma apmērs – 5 % (pieci procenti) no Būvdarbu Līguma summas par Uzņēmēja piedāvāto garantijas termiņu.
4.4. Pasūtītājs ir tiesīgs atteikties pieņemt apdrošināšanas sabiedrības garantijas laika nodrošinājuma garantijas apliecinošu dokumentu, ja tas neatbilst pirmā pieprasījuma garantijas apdrošināšanas līguma prasībām, kā arī Pasūtītājs ir tiesīgs atteikties pieņemt kredītiestādes vai apdrošināšanas sabiedrības garantijas laika nodrošinājuma garantijas apliecinošu dokumentu, ja tas neatbilst kādam no Līguma 1.pielikumā obligāti iekļaujamiem noteikumiem un nosacījumiem.
4.5. Ja Uzņēmēja līgumsaistību pārkāpuma dēļ Līgumu izbeidz pirms termiņa, garantijas laika nodrošinājuma garantijas apliecinošu dokumentu Uzņēmējs iesniedz saskaņā ar Līguma 2.2.2.4.punktu.
5. Pasūtītāja saistības

5.1. Pasūtītāja tiesības:
5.1.1. pieprasīt no Uzņēmēja Līguma izpildes kontroles veikšanai nepieciešamo informāciju;
5.1.2. vienpusēji apturēt Līguma izpildi, ja Uzņēmējs pārkāpj Līguma vai normatīvo aktu prasības;
5.1.3. ja Līguma izpilde neatbilst normatīvo aktu vai Līguma prasībām, Pasūtītājs ir tiesīgs to nepieņemt, prasot atbilstošu Līguma izpildi;
5.1.4. sasaukt būvsapulci, ja radusies nepieciešamība;
5.1.5. ja Uzņēmējs neveic Līguma 6.4.1.1., 6.4.1.2. un 6.4.1.3.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no attiecīgā saistību veida – Būvdarbu rēķina, par to rakstveidā paziņojot Uzņēmējam 5 (piecu) dienu laikā, skaitot no ieturējuma veikšanas dienas;
5.1.6. citas tiesības, kas izriet no attiecīgajiem normatīvajiem aktiem vai Līguma.
5.2. Pasūtītāja pienākumi:
5.2.1. kontrolēt Līguma un SAPI izpildi;
5.2.2. pārbaudīt Līguma izpildes atbilstību Līguma un normatīvo aktu prasībām;
5.2.3. Līgumā noteiktajā laikā un kartībā veikt norēķinus par atbilstoši izpildītajām saistībām;
5.2.4. nodot Uzņēmējam visu nepieciešamo dokumentāciju un sniegt visu nepieciešamo informāciju;
5.2.5. līdzdarboties, Uzņēmējam saņemot nepieciešamo informāciju, saskaņojumus un vai atļaujas;
5.2.6. Būvdarbu procesā nodrošināt vides piekļūstamības ekspertu konsultāciju (projekta atskaitei attiecīgi pievienojot dokumentus, piemēram, konsultāciju protokolu, u.c.), lai nodrošinātu projekta rādītāja VINPI_18 “Konsultatīva rakstura pasākumu skaits par būvētās vides, IT risinājumu, IT tehnoloģiju piekļūstamību personām ar dažādiem funkcionāliem traucējumiem” izpildi;
5.2.7. piedalīties būvsapulcēs, ja tādas tiek rīkotas;
5.2.8. atturēties no darbībām, kas var traucēt Līguma izpildi, ja vien tas nav saistīts ar Līguma vai normatīvo aktu pārkāpumiem;
5.2.9. savlaicīgi veikt Uzņēmēja izpildīto saistību pieņemšanu, ja tie atbilst Līguma noteikumiem un būvnormatīvu prasībām;
5.2.10. citi pienākumi, kas izriet no attiecīgajiem normatīvajiem aktiem vai Līguma.
5.3. Pasūtītājs atbild par:
5.3.1. savlaicīgas samaksas veikšanu, ja Būvdarbi atbilst Līguma nosacījumiem – par Līguma 2.2.punktā noteiktajiem samaksas termiņa kavējumiem (izņemot Līguma 5.1.5.punktā noteikto gadījumu) Uzņēmējs aprēķina līgumsodu – 0,1 % (nulle komats viena procenta) apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto darba dienu, bet kopumā ne vairāk kā 10 (desmit) % no pamatparāda (bez PVN); līgumsodu Pasūtītājs samaksā 30 (trīsdesmit) dienu laikā pēc Uzņēmēja rakstiska pieprasījuma un strukturēta elektroniskā rēķina iesniegšanas vai nosūta motivētu atteikumu; šajā gadījumā Uzņēmējs 5 (piecu) darba dienu laikā pēc atteikuma saņemšanas izskata Pasūtītāja argumentus un paziņo par līgumsoda atsaukšanu vai atkārtoti – par līgumsoda piemērošanu;
5.3.2. Uzņēmēja darbības nodrošināšanai nepieciešamo dokumentu, informācijas, kā arī Objekta savlaicīgu nodošanu Uzņēmējam;
5.3.3. kaitējumu, kas Pasūtītāja vainas dēļ nodarīts Uzņēmējam vai trešajām personām; netiešie zaudējumi nav jāatlīdzina;
5.3.4. finansējuma nodrošināšanu.
6. Uzņēmēja saistības
6.1. Uzņēmēja tiesības:
6.1.1. Līgumā noteiktajā laikā un apmērā saņemt atlīdzību par kvalitatīvi un atbilstoši Līguma noteikumiem izpildītajām saistībām;
6.1.2. laicīgi saņemt no Pasūtītāja visu Līguma izpildei nepieciešamo informāciju un dokumentus (ja tādi nepieciešami);
6.1.3. netraucēti piekļūt Objektam;
6.1.4. sasaukt būvsapulci, ja ir radusies nepieciešamība;
6.1.5. citas tiesības, kas izriet no attiecīgajiem normatīvajiem aktiem vai Līguma.
6.2. Uzņēmēja pienākumi, veicot Būvdarbus:

6.2.1. pēc Pasūtītāja pieprasījuma, ne vēlāk kā uzsākot Līguma izpildi, Uzņēmējs iesniedz Būvdarbos iesaistīto apakšuzņēmēju (ja tādus plānots iesaistīt) sarakstu, kuru veikto darbu/sniegtā pakalpojuma vērtība ir vismaz 10 000,00 EUR (desmit tūkstoši euro) vai lielāka, norādot apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma; sarakstā norāda arī Uzņēmēja apakšuzņēmēju apakšuzņēmējus; Līguma izpildes laikā Uzņēmējs rakstiski paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarbu veikšanā;

6.2.2. 14 (četrpadsmit) dienu laikā pēc Līguma noslēgšanas Uzņēmējs iesniedz ar atkritumu apsaimniekotāju, kurš Balvu novadā organizē atkritumu savākšanu pašvaldības uzdevumā, t.i., ar SIA “ZAAO”, noslēgta līguma kopiju;

6.2.3. [savlaicīgi iesniegt SAPI prasību izpildes dokumentus atbilstoši Līguma 11.punktam;]
6.2.4. nodrošināt laicīgu samaksas veikšanu visiem Būvdarbu izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem; ar laicīgu norēķināšanos ir saprotama samaksa 60 (sešdesmit) dienu laikā pēc apakšuzņēmēja būvdarbu pabeigšanas un apakšuzņēmēja strukturēta elektroniskā rēķina saņemšanas par attiecīgo būvdarbu veikšanu;
6.2.5. līgumos ar apakšuzņēmējiem jāiekļauj noteikumus izpildīto Būvdarbu pieņemšanas kārtībai, kas atbilst Ministru kabineta 05.07.2022. noteikumu Nr.419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6., 9., 10. un 14.punktā iekļautajam regulējumam, izņemot prasību veikt būves ekspertīzi; Pasūtītājam nav pienākuma kontrolēt ar apakšuzņēmējiem noslēgto līgumu atbilstību šī Līguma punkta prasībām;
6.2.6. veikt Būvdarbu izpildi Līgumā paredzētajā termiņā, apmērā un kvalitātē;

6.2.7. ievērot iepirkuma procedūrā iesniegtā piedāvājuma nosacījumus;

6.2.8. Būvdarbus veikt saskaņā ar Latvijas būvnormatīvu un citu Latvijas Republikas normatīvo aktu noteikumu prasībām;

6.2.9. Būvdarbu veikšanas procesā ievērot drošības tehnikas, ugunsdrošības un satiksmes drošības noteikumus, visu būvniecības uzraudzības dienestu priekšrakstus, veikt apkārtējās vides aizsardzības pasākumus, kas saistīti ar Būvdarbiem Objektā, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
6.2.10. Būvniecības ietvaros radītos elektrisko un elektronisko iekārtu atkritumus u.c. atkritumus apsaimniekot atbilstoši normatīvo aktu prasībām – nodrošināt to savākšanu, atkalizmantošanu, sagatavošanu pārstrādei un reģenerācijai; pārstrādi vai reģenerāciju nodrošināt sadarbībā ar SIA “ZAAO”;

6.2.11. Ievērot ZPI [un SAPI] prasības;

6.2.12. pildīt visus citus no Līguma un Latvijas būvnormatīviem izrietošos Uzņēmēja pienākumus;
6.2.13. nodrošināt visu Būvdarbu izpildes procesā nepieciešamo dokumentu sagatavošanu un iesniegšanu Pasūtītājam;

6.2.14. saņemt atļaujas un/ vai saskaņojumus, ja tie ir nepieciešami Būvdarbu veikšanai;

6.2.15. ievērot un izpildīt Pasūtītāja norādījumus, kā arī regulāri saskaņot veicamo Būvdarbu izpildi;

6.2.16. rakstveidā saskaņot ar Pasūtītāju jebkuru Būvdarbu izpildes procesā radušos nepieciešamo atkāpi no Līdzēju sākotnējās vienošanās;
6.2.17. pēc Pasūtītāja pieprasījuma Uzņēmējs nekavējoties sniedz informāciju par paveiktajiem un veicamajiem Būvdarbiem, to termiņiem;
6.2.18. materiāliem, kas tiek izmantoti Būvdarbos, jāievēro norādītie vai ekvivalenti standarti šādā secībā: Latvijas nacionālā standarta statusā adaptētie Eiropas standarti, Eiropas tehniskie novērtējumi, kopējās tehniskās specifikācijas, citi starptautiskie standarti, kā arī citas tehniskās atsauces sistēmas, ko izveidojušas Eiropas standartizācijas institūcijas, vai, ja minēto standartu nav, šādā secībā: Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas;
6.2.19. piedalīties būvsapulcēs, ja tādas tiek rīkotas;
6.2.20. ja Būvdarbu garantijas laikā Objektā tiek konstatēti defekti, Pasūtītājs par to nekavējoties informē Uzņēmēju, kuram ir pienākums 3 (trīs) darba dienu pēc informācijas saņemšanas nodrošināt pārstāvja ierašanos pie Pasūtītāja defektu akta sastādīšanai un parakstīšanai; ja ar Uzņēmēju nav iespējams sazināties un/vai tas neierodas, un/vai atsakās parakstīt defektu aktu, to sastāda Pasūtītāja izveidota komisija vismaz 3 (trīs) locekļu sastāvā;
6.2.21. citi pienākumi, kas izriet no Ministru kabineta 19.08.2014. noteikumu Nr.500 “Vispārīgie būvnoteikumi” 93. un 100.punkta, kā arī citiem attiecīgajiem normatīvajiem aktiem vai Līguma.

6.3. Uzņēmējs atbild par:

6.3.1. saistību izpildi, atbilstoši Līgumam:

6.3.1.1. par Uzņēmēja saistību nepienācīgu izpildi vai Līguma 3.1.punktā noteikto termiņu kavējumu Pasūtītājs aprēķina līgumsodu – 0,1 % (nulle komats viena procenta) apmērā no attiecīgās Līguma summas (bez PVN) jeb no attiecīgā galvenā saistību apmēra par katru nepienācīgas izpildes vai katru kavēto izpildes darba dienu, bet kopumā ne vairāk kā 10 (desmit) % no attiecīgās Līguma summas (bez PVN); līgumsodu Uzņēmējs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas izskata Uzņēmēja argumentus un paziņo par līgumsoda atsaukšanu vai rīkojas saskaņā ar Līguma 5.1.5.punktu; līgumsoda samaksa neatbrīvo Uzņēmēju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
6.3.1.2. par Līguma 6.2.1., 6.2.2., 9. un/vai 11.punktā punktā noteikto pienākumu neizpildi, Pasūtītājs aprēķina līgumsodu – 150,00 EUR (viens simts piecdesmit euro) apmērā par katru konstatēto gadījumu; līgumsodu Uzņēmējs samaksā 30 (trīsdesmit) dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas vai nosūta motivētu atteikumu; šajā gadījumā Pasūtītājs 5 (piecu) darba dienu laikā pēc atteikuma saņemšanas izskata Uzņēmēja argumentus un paziņo par līgumsoda atsaukšanu/ apmēra izmaiņām vai rīkojas saskaņā ar Līguma 5.1.5.punktu; līgumsoda samaksa neatbrīvo Uzņēmēja no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
6.3.1.3. par līgumsaistību neizpildi vispār (piemēram, pilnīga atteikšanās no Līguma izpildes vai Pakalpojuma sniegšanas, sistemātiska Pakalpojuma nesniegšana, u.c.) [vai par SAPI prasību neizpildi vispār] Pasūtītājs aprēķina līgumsodu – 4600,00 EUR (četri tūkstoši seši simti euro) apmērā; līgumsodu Uzņēmējs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas izskata Uzņēmēja argumentus un paziņo par līgumsoda atsaukšanu/ apmēra izmaiņām vai atkārtoti – par līgumsoda piemērošanu;

6.3.2. ja Pasūtītājs konstatē, ka vienlaikus pastāv divi vai vairāki iemesli, kas dod tiesības uz līgumsoda piemērošanu, un to piemērošanas laika periodi pārklājas, Pasūtītājs nepiemēro līgumsodu par katru iemeslu atsevišķi, bet nosaka tikai vienu – laika periodā garāko vai summas apmērā lielāko no tiem; līgumsodu kopējā vērtība, neskaitot Līguma 6.4.1.1.punktā noteikto līgumsodu, nedrīkst pārsniegt 10 % (desmit procentus) no Līguma summas (bez PVN);
6.3.3. Pasūtītāja brīdināšanu, ja Līguma izpildes gaitā radušies apstākļi, kas var būt bīstami cilvēku veselībai, dzīvībai, īpašumam vai apkārtējai videi, un visu nepieciešamo pasākumu veikšanu to novēršanai;

6.3.4. apakšuzņēmēju darbu, kā arī viņu pieļautajām kļūdām;

6.3.5. Būvdarbu veikšanu un organizēšanu atbilstoši Līguma izpildes termiņam;

6.3.6. defektu savlaicīgu un kvalitatīvu novēršanu;

6.3.7. visu darba drošības pasākumu organizēšanu un ievērošanu Objektā;

6.3.8. tīrību Objektā visā Būvdarbu izpildes laikā, kā arī nodrošina, lai esošie gruži un materiālu atliekas nepiesārņo Objektam pieguļošo teritoriju;

6.3.9. kaitējumu, kas Uzņēmēja vainas dēļ Būvdarbu veikšanas laikā nodarīts Pasūtītājam un/vai trešajām personām; netiešie zaudējumi nav jāatlīdzina;

6.3.10. kaitējumu Objektam, kas radies, veicot Būvdarbus, kā arī par defektiem, kas tikuši atklāti garantijas termiņa laikā, ja tie radušies Uzņēmēja vainas vai neuzmanības dēļ;

6.3.11. izmantoto materiālu kvalitāti;

6.3.12. Būvniecības likuma 19.panta pirmajā daļā, 19.2 panta ceturtajā, piektajā un astotajā daļā noteikto.
7. Būvdarbu nodošanas un pieņemšanas kārtība un ar būvdarbu pieņemšanu saistīto strīdu risināšana
7.1. Būvdarbu nodošanas-pieņemšanas kartība:
7.1.1. ikmēneša Būvdarbu nodošanas-pieņemšanas kartība:

7.1.1.1. ne vēlāk kā līdz kārtējā mēneša 10. (desmitajam) datumam Uzņēmējs iesniedz Pasūtītājam Būvdarbu izpildes aktu (Forma 2) par iepriekšējā mēneša laikā izpildīto Būvdarbu apjomu un izmaksām;
7.1.1.2. Pasūtītājs Būvdarbus pieņem un Būvdarbu izpildes aktu (Forma 2) paraksta 10 (desmit) darba dienu laikā no akta saņemšanas dienas;
7.1.1.3. visu izpildīto Būvdarbu nodošanas-pieņemšanas kartība:
7.1.1.4. pēc Darbu pabeigšanas Uzņēmējs iesniedz Pasūtītājam Būvdarbu izpildes aktu (Forma 2) par pēdējā mēnesī izpildītajiem Darbiem atbilstoši Līguma 7.1.punktā noteiktajai nodošanas-pieņemšanas kārtībai;
7.1.1.5. pēc Darbu pabeigšanas tiek veikti paveikto būvdarbu uzmērījumi un izpildmērījumi (ja nepieciešams);
7.1.1.6. institūcijas, kuras ir izdevušas tehniskos vai īpašos noteikumus, sniedz atzinumu par būves atbilstību tehniskajiem vai īpašajiem noteikumiem; institūcijas 10 (desmit) darbdienu laikā pēc pieprasījuma saņemšanas atbilstoši kompetencei sniedz atzinumu par inženierbūves gatavību ekspluatācijai;
7.1.1.7. būvvalde 10 (desmit) darbdienu laikā pēc visu dokumentu saņemšanas izdara Būvniecības informācijas sistēmā atzīmi par būvdarbu pabeigšanu vai pieņem lēmumu par konstatētajām atkāpēm, norādot termiņus, kā arī citus nosacījumus konstatēto nepilnību novēršanai;
7.1.1.8. Objekts ir uzskatāma par pieņemtu ekspluatācijā ar dienu, kad būvvalde Būvniecības informācijas sistēmā ir izdarījusi atzīmi par būvdarbu pabeigšanu;
7.1.1.9. Uzņēmējs pēc Būvniecības informācijas sistēmā izdarītās būvvaldes atzīmes par būvdarbu pabeigšanu iesniedz Pasūtītājam Būvobjekta nodošanas-pieņemšanas aktu, kas noformēts atbilstoši Līguma 2.pielikumam (pielāgojot pēc nepieciešamības):
7.1.1.10. nodošanas-pieņemšanas aktā norāda būvvaldes atzīmes izdarīšanas Būvniecības informācijas sistēmā par būvdarbu pabeigšanu datumu un dokumenta numuru;
7.1.1.11. Būvobjekta nodošanas-pieņemšanas aktam pievieno Darbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta Būvniecības informācijas sistēmā attiecīgās būvniecības lietā;
7.1.1.12. Pasūtītājs Uzņēmēja iesniegto Būvobjekta nodošanas-pieņemšanas aktu paraksta 10 (desmit) darba dienu laikā no tā saņemšanas dienas;
7.1.1.13. ar Būvdarbu pieņemšanu saistīto strīdu risināšana:
7.1.1.14. ja Pasūtītājs neparaksta Būvdarbu izpildes aktu (Forma 2) Līguma 7.2.1.2.punktā minētajā termiņā, kā arī neiesniedz Uzņēmējam Līguma 7.2.3.2.punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 7.2.1.2.punktā minētā termiņa pēdējā dienā;
7.1.1.15. ja Pasūtītājs nepieņem Būvdarbus, tas iesniedz Uzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo būvuzraugu saskaņotu defektu aktu; ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Uzņēmējs 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām;
7.1.1.16. ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti; ekspertīzes uzdevums ir novērtēt faktiski izpildīto Būvdarbu apjomu, atbilstību būvniecības dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu;
7.1.1.17. ja būves ekspertīze vai inženierkonsultanta lēmums neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena vai inženierkonsultanta lēmuma iesniegšanas dienā un Būvdarbu izpildes akta (Forma 2) parakstīšana nav nepieciešama;
7.1.1.18. ja būves ekspertīze vai inženierkonsultanta lēmums apstiprina Pasūtītāja norādītos defektus, Uzņēmējs sedz ar būves ekspertīzi vai inženierkonsultanta lēmuma pieņemšanu saistītos izdevumus;
7.1.1.19. ja Uzņēmējs piekrīt defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus; ja Līdzēji nevar vienoties, termiņu defektu novēršanai nosaka būvuzraugs;
7.1.1.20. ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti; pēc defektu novēršanas izpildītos Būvdarbus ietver nākamā mēneša Būvdarbu izpildes aktā (Forma 2);
7.1.2. Būvdarbu izpildes akta (Forma 2) parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
8. Izmaiņas līgumā, tā darbības izbeigšana
8.1. Ievērojot Publisko iepirkumu likuma 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma procedūras dokumentos noteikto mērķi) un atbilst kādam no turpmāk minētajiem gadījumiem:
8.1.1. grozījumi ir nebūtiski;
8.1.2. grozījumi ir būtiski un tiek izdarīti šādos gadījumos:
8.1.3. savstarpēji aizvietojamu Būvdarbu apjomu aizstāšana (Būvdarbu veikšanas metodes vai risinājumi neatšķiras); izmaiņu apjoms šajā gadījumā tiek aprēķināts kā kopējā grozījumu apjoma (iekļauto un izslēgto Būvdarbu) starpība;
8.1.4. savstarpēji neaizvietojamu Būvdarbu apjomu aizstāšana (Būvdarbu veikšanas metodes vai risinājumi atšķiras); izmaiņu apjoms šajā gadījumā tiek aprēķināts kā kopējā grozījumu apjoma (iekļauto un izslēgto Būvdarbu) summa;
8.1.5. Pasūtītājam ir nepieciešamas iepirkuma procedūras Tehniskajā specifikācijā/Būvdarbu tāmē noteikto darbu apjomu izmaiņas;
8.1.6. ir nepieciešami papildu Būvdarbi, kas nebija iekļauti sākotnējā iepirkuma procedūrā; šajā gadījumā Pasūtītājs, izvērtējot situāciju, piemēro Publisko iepirkumu likuma 61.panta trešās daļas 2.punktu vai 61.panta piekto daļu, vai uz papildu Būvdarbiem veic iepirkumu;
8.1.7. saistību izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Uzņēmēja vainas dēļ; Uzņēmējs iesniedz paskaidrojumu un pierādījumus apstākļiem, kas būtiski ietekmējuši saistību izpildi un nav radušies Uzņēmēja vainas dēļ;
8.1.8. Pasūtītājs ir kavējis Līguma izpildi no Uzņēmēja neatkarīgu iemeslu dēļ;
8.1.9. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.1.10. vairāk kā 14 (četrpadsmit) dienas ir iestājušies nelabvēlīgi meteoroloģiskie laika apstākļi, kas neļauj veikt Būvdarbus (tehnoloģiskā pārtraukuma iestāšanās);
8.1.11. saistību izpildi ir kavējusi trešo personu darbība vai bezdarbība;
8.1.12. Pasūtītājs ir apturējis Līguma izpildi finansējuma trūkuma dēļ;
8.1.13. nepārvaramas varas gadījumā, t.i., ārkārtēju un nenovēršamu apstākļu (piemēram, stihiskas nelaimes, ugunsgrēks, avārija, katastrofa, epidēmija, pandēmija, kara darbība, okupācija, terorakts, streiks, sankcijas, iekšējie nemieri, blokāde, embargo, varas un pārvaldes institūciju rīcība, normatīvie akti, kas būtiski ierobežo un aizskar Līdzēju tiesības un ietekmē uzņemtās saistības, veselības aprūpes ārkārtas situācijas, valsts iestāžu rīcība) gadījumā, kuru dēļ nav iespējams pildīt līgumsaistības, kā rezultātā viens Līdzējs rada zaudējumus otrai;
8.1.14. Sadarbības iestāde ir pagarinājusi projekta īstenošanas termiņu un Līdzējiem ir nepieciešams Līguma izpildes termiņa pagarinājums saistībā ar kādu no Līguma 8.1.2.3.-8.1.2.11.apakšpunktos minētajiem šķēršļiem;
8.1.15. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 15 % (piecpadsmit procentus) no sākotnējās Līguma summas.
8.2. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā uz katru gadījumu, kas minēts Publisko iepirkumu likuma 61.panta trešās daļas 2. un 3.punktā.
8.3. Līguma grozījumu veikšanas kārtība:
8.3.1. Līguma izmaiņām jābūt ar faktiem argumentētiem; ja grozījumi attiecas uz Līguma summas izmaiņām, tiem jābūt pamatotiem ar izmaksu aprēķinu;
8.3.2. Līguma izpildes termiņa pagarinājumu aprēķina tikai un vienīgi uz to laika posmu, kurā eksistē kāds no Līguma 8.1.2.3.-8.1.2.12.apakšpunktos minētajiem šķēršļiem; izpildes termiņu var pagarināt par laiku, kas atbilst papildus veicamo darbu apjomam vai kas atbilst termiņam, kādā Līguma izpilde nebija iespējama no Uzņēmēja neatkarīgu iemeslu dēļ; ja vienlaikus pastāv vairāki iemesli, kuri dod tiesības uz Līguma izpildes termiņa pagarinājumu, Uzņēmējs nav tiesīgs uz pilnu pagarinājumu par katru iemeslu atsevišķi, un Līguma izpildes termiņš var tikt pagarināts tikai uz vienu – garāko no tiem; izpildes termiņu nevar pagarināt, ja tas pārsniedz projekta realizācijas termiņu;
8.3.3. Uzņēmējs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/pierādošus dokumentus, kā arī līguma summas izmaiņu aprēķinu (ja attiecināms);
8.3.4. nelabvēlīgu meteoroloģisko laika apstākļu ilgstoša iestāšanās tiek pamata ar izdrukām no VSIA “Latvijas Vides, ģeoloģijas un meteoroloģijas centrs” tīmekļvietnes, kas pierāda nepiemēroto klimatisko apstākļu iestāšanos uz attiecīgo laika periodu;
8.3.5. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
8.3.6. Pasūtītājs izskata Uzņēmēja iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;
8.3.7. Uzņēmējs nav tiesīgs prasīt Līguma 3.1.punktā noteiktā termiņa pagarinājumu pēc tā izbeigšanās;
8.3.8. iesniegums par Līguma 3.1.punktā noteiktā termiņa pagarināšanu jāiesniedz ne vēlāk kā 10 (desmit) darba dienas pirms tā beigām; ja iesniegums par termiņa pagarināšanu iesniegts, kad līdz tā beigām atlikušas mazāk kā 10 (desmit) darba dienas, Pasūtītājs Līgumu ir tiesīgs nepagarināt, pamatojoties uz to, ka iesniegums nav iesniegts laikus.
8.4. Līdzēji ir tiesīgi vienpusēji atkāpties no Līguma, rakstiski brīdinot par to 10 (desmit) darba dienas iepriekš, ja kāds no Līdzējiem ilgstoši (vairāk kā 1 (vienu) mēnesi) bez objektīviem iemesliem nepilda vai atkārtoti (vairāk kā vienu reizi) pārkāpj Līgumā norādītās saistības.
8.5. Pasūtītājs ir tiesīgs vienpusēji atkāpties no Līguma pirms termiņa, rakstiski brīdinot par to Uzņēmēju ne mazāk kā 5 (piecas) darba dienas iepriekš, saskaņā ar Publisko iepirkumu likuma 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.
8.6. Līdzēji ir tiesīgi izbeigt Līgumu jebkurā laikā, savstarpēji rakstiski vienojoties.

9. Līguma izpildē iesaistītā personāla un apakšuzņēmēju nomaiņa un jaunu apakšuzņēmēju piesaiste
9.1. Uzņēmējs nav tiesīgs bez rakstiskas saskaņošanas ar Pasūtītāju veikt iepirkuma procedūras piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.
9.2. Iepirkuma procedūras piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt iepirkuma procedūras piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas kā personālam, kas tika vērtēts, nosakot saimnieciski visizdevīgāko piedāvājumu.
9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.3.2. tiek nomainīts apakšuzņēmējs, uz kura iespējām iepirkuma procedūrā Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Uzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas iemesliem;
9.3.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000,00 EUR (desmit tūkstoši euro), atbilst Publisko iepirkumu likuma 42.panta pirmajā daļā minētajiem pretendentu izslēgšanas iemesliem;
9.3.4. apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

9.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Uzņēmējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.8. Pasūtītājs pieņem lēmumu atļaut vai atteikt Uzņēmēja personāla/apakšuzņēmēju nomaiņu vai jaunu apakšuzņēmēju iesaistīšanu Līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

9.9. Personāla/apakšuzņēmēju nomaiņas un/vai jauna apakšuzņēmēju piesaistes izvērtēšanai un saskaņošanai Uzņēmējs iesniedz:
9.9.1. iesniegumu (brīvā formā) par personāla/apakšuzņēmēju nomaiņas vai jauna apakšuzņēmēju iesaistīšanas saskaņošanu;
9.9.2. iesniegumam pielikumā pievieno veidlapu “Pieteikums dalībai atklātā konkursā” (skat. Nolikuma 2.pielikumu), kurā norāda:
· Uzņēmēja nosaukumu, adresi, Reģ. Nr., kontaktpersonu;
· atbilstoši konkrētajam gadījumam aizpilda veidlapas 5., 7., 8.punktu.
10. Strīdu risināšanas kārtība
10.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) dienu laikā nespēj vienoties, strīds risināms Latvijas Republikā spēkā esošo normatīvo aktu noteiktajā kārtībā Latvijas Republikas vispārējās jurisdikcijas tiesā.

11. SAPI prasību izpildes kontroles mehānisms
[11.punktu Līgumā iekļauj, ja Uzņēmējs, iesniedzot pieteikumu iepirkuma procedūrai, ir apņēmies izpildīt SAPI prasību/-as]

[1.variants:
11.1. Uzņēmējs ir atbildīgs, lai Līguma ietvaros tiktu izpildītas SAPI prasības atbilstoši Uzņēmēja apliecinājumā noteiktajam, t.i., Uzņēmējs ir apņēmies iegūt sociālā uzņēmuma statusu iespējami īsā laikā, bet ne vēlāk kā 2 (divu) mēneša laikā pēc Līguma noslēgšanas (skat. Nolikuma 4.pielikumu).
11.2. Dokuments par Uzņēmēja sociālā uzņēmuma statusa iegūšanu nav jāiesniedz – informācijas iegūšanai tiek izmantots Labklājības ministrijas Sociālo uzņēmumu reģistrs https://www.lm.gov.lv/lv/socialo-uznemumu-registrs .

11.3. Uzņēmēja sociālajam statusam jāsaglabājas vismaz uz Līguma darbības laiku. Pasūtītājs periodiski veic Sociālo uzņēmumu reģistrā aktuālās informācijas pārbaudi.

11.4. Par SAPI prasību izpildes pārkāpumiem Pasūtītājs, izvērtējot situāciju, piemēro līgumsodu saskaņā ar Līguma 6.4.1.2. vai 6.4.1.3.punktu.
2.variants:

11.1. Uzņēmējs ir atbildīgs, lai Līguma ietvaros tiktu izpildītas SAPI prasības atbilstoši Uzņēmēja apliecinājumā noteiktajam, t.i., Uzņēmējs ir apņēmies iespējami īsā laikā, bet ne vēlāk kā 1 (viena) mēneša laikā pēc Līguma noslēgšanas, izveidot ….. jaunu/-as darba vietu/-as, kur uz darba līguma pamata, vismaz uz šī Līguma darbības laiku, tiks nodarbināta/-s sociālās atstumtības riskam pakļauto iedzīvotāju grupu persona/-as (skat. Nolikuma 5.pielikumu).

11.2. Dokumenti, kas jāiesniedz, ja Uzņēmējs ir apņēmies izveidot ….. jaunu/-as darba vietu/-as:

11.2.1. ne vēlāk kā 5 (piecu) darba dienu laikā pēc darba līguma/-u noslēgšanas starp Uzņēmēju un riska grupu personu/-ām, iesniedz Pasūtītajam noslēgtā/-o darba līguma/-u kopiju/-as, pievienojot kompetentas institūcijas izdotu dokumenta kopiju, kas apliecina, ka personai, ar kuru Uzņēmējam ir noslēgts darba līgums:

- pirms darba līguma noslēgšanas ir bijis piešķirts bezdarbnieka vai darba meklētāja statuss;

- persona atbilst vai pirms darba līguma noslēgšanas atbilda kādai no sociālās atstumtības riskam pakļauto iedzīvotāju grupām;

11.2.2. pēc darba līguma noslēgšanas Uzņēmējs ne vēlāk kā līdz kārtējā mēneša 10. (desmitajam) datumam sniedz Pasūtītajam ikmēneša pārskatu par SAPI prasību izpildi iepriekšējā mēneša periodā, norādot darbinieka vārdu, uzvārdu, amatu, nostrādāto laika periodu, nostrādātās stundas un saņemto atalgojumu; pārskatam jābūt Uzņēmēja un darbinieka parakstītam; ikmēneša pārskati jāsniedz par visu Līguma darbības periodu.

11.3. Darba tiesisko attiecību laikā Uzņēmējs nekādā veidā nav tiesīgs pasliktināt riska grupu personai/-ām darba līgumā sākotnēji noteiktos nosacījumus.

11.4. Par SAPI prasību izpildes pārkāpumiem Pasūtītājs, izvērtējot situāciju, piemēro līgumsodu saskaņā ar Līguma 6.3.1.2. vai 6.3.1.3.punktu.
3.variants:

11.1. Uzņēmējs ir atbildīgs, lai Līguma ietvaros tiktu izpildītas SAPI prasības atbilstoši Uzņēmēja apliecinājumā noteiktajam, t.i., Uzņēmējs ir apņēmies iespējami īsā laikā, bet ne vēlāk kā 1 (viena) mēneša laikā pēc Līguma noslēgšanas, izveidot jaunu sadarbību ar SIA “….” LR Labklājības ministrijas Sociālo uzņēmumu reģistrā reģistrētu/-ajiem uzņēmumu/-iem, noslēdzot līgumu par būvdarbu/ piegādes/pakalpojuma veikšanu (skat. Nolikuma 6.pielikumu).
11.2. Dokumenti, kas jāiesniedz, ja Uzņēmējs ir apņēmies izveidot sadarbību ar sociālo/-ajiem uzņēmumu/-iem:

11.2.1. ne vēlāk kā 5 (piecu) darba dienu laikā pēc būvdarbu/ piegādes/ pakalpojuma līguma noslēgšanas iesniedz starp Uzņēmēju un sociālo/-ajiem uzņēmumu/-iem noslēgta/-u būvdarbu/ piegādes/ pakalpojuma līguma kopiju/-as; dokuments par sociālā uzņēmuma statusa atbilstību nav jāiesniedz – informācijas pārbaudei tiek izmantots Labklājības ministrijas Sociālo uzņēmumu reģistrs https://www.lm.gov.lv/lv/socialo-uznemumu-registrs ;

11.2.2. noslēgtajā būvdarbu/ piegādes/ pakalpojuma līgumā jābūt iekļautai vismaz šādai informācijai: līdzēji, līguma priekšmets un apjoms, līguma darbības laiks, izpildes vieta, līgumcena, līdzēju tiesības, pienākumi un atbildība;

11.2.3. pēc līguma noslēgšanas Uzņēmējs ik mēnesi, ne vēlāk kā līdz kārtējā mēneša 10. (desmitajam) datumam, iesniedz Pasūtītajam nodošanas-pieņemšanas aktu par būvdarbu/ piegādes/ pakalpojuma līguma izpildi iepriekšējā mēnesī; nodošanas-pieņemšanas aktā iekļauj vismaz šādu informāciju: līdzēji, izpildes priekšmets, apjoms, laika periods, izpildes kopējā summa; nodošanas-pieņemšanas aktam jābūt abu līdzēju parakstītam; būvdarbu/ piegādes/ pakalpojuma līguma izpildes ikmēneša nodošanas-pieņemšanas akti jāiesniedz par visu šī Līguma darbības periodu.

11.3. Būvdarbu/ piegādes/ pakalpojuma līguma darbības laikā Uzņēmējs, nekādā veidā nav tiesīgs veicināt otra līdzēja – sociālā uzņēmuma – sākotnēji pielīgto nosacījumus pasliktināšanu.

11.4. Par SAPI prasību izpildes pārkāpumiem Pasūtītājs, izvērtējot situāciju, piemēro līgumsodu saskaņā ar Līguma 6.3.1.2. vai 6.3.1.3.punktu.]
12. Personas datu aizsardzība
12.1. Ja Līguma un ar to saistīto pienākumu izpildes gaitā Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
12.1.1. nodrošināt Personas datu konfidencialitāti un Personas datus izmantot tikai Līgumā noteikto pienākumu pildīšanai un mērķu sasniegšanai;
12.1.2. bez otra Līdzēja rakstiskas piekrišanas Personas datus trešajām personām izpaust tikai normatīvajos aktos noteiktajos gadījumos; jebkurā gadījumā par Personas datu nodošanu trešajai personai Līdzēji rakstiski informē viens otru.
12.2. Līdzēji rakstiski informē viens otru par izmaiņām iesniegtajos Personas datos, ja tie zaudējuši savu aktualitāti, nav precīzi, vai lūdz tos dzēst, ja Līdzējiem vairs nav tiesiska pamata apstrādāt Personas datus. Līdzējs, kas nodod Personas datus, ir atbildīgs par Personas datu precizitāti un tiesiskā pamata noteikšanu Personas datu apstrādei.
12.3. Pēc Līguma saistību izpildes Pasūtītājs uzglabā Personas datus tikai normatīvajos aktos paredzēto laika periodu. Apstrādājot Personas datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot Personas datus ārpus Eiropas Savienības un Eiropas Ekonomikas zonas robežām.
13. Citi noteikumi

13.1. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

13.2. Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 12.3. un 12.4.punktā norādīto. Informācija, kas saistīta ar Līguma 8., 9. un 10.punktā norādītajiem jautājumiem, notiek tikai rakstveidā.

13.3. Sekmīgai Līguma izpildei Pasūtītājs un Uzņēmējs nozīmē par Līguma izpildi atbildīgās personas:

13.3.1. par Līguma izpildi atbildīgā persona no Pasūtītāja puses: Balvu novada Centrālās pārvaldes Attīstības plānošanas un investīciju nodaļas vadītājs Aleksandrs Sņegovs, mob. 28673272, e-pasts: aleksandrs.snegovs@balvi.lv;
13.3.2. par jebkāda veida Līguma grozījumiem atbildīgā persona: Balvu novada Centrālās pārvaldes Attīstības plānošanas un investīciju nodaļas vecākais juriskonsults iepirkumu un projektu jautājumos Oskars Garkājs, mob. 26695580, e-pasts: oskars.garkajs@balvi.lv;
13.3.3. par Līguma izpildi atbildīgā persona no Uzņēmēja puses: ………., mob. ………, e-pasts: …..
13.4. Elektroniskai saziņai un jebkurai elektronisko dokumentu apritei, neatkarīgi no to juridiskā spēka, ar Pasūtītāju:

13.4.1. juridiska persona izmanto oficiālo elektronisko adresi: _DEFAULT@90009115622;
13.4.2. fiziska persona izmanto oficiālo elektronisko adresi: _DEFAULT@90009115622 vai e-pasta adresi: dome@balvi.lv.

13.5. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošajiem normatīvajiem aktiem.

14. Līdzēju rekvizīti un paraksti

	PASŪTĪTĀJS:
	UZŅĒMĒJS:

	Balvu novada pašvaldība
	… “………”

	Reģ.Nr.90009115622
	Reģ. Nr……..

	Bērzpils iela 1A, Balvi, Balvu novad

, LV-4501
	……..

	Banka: AS “…….”
	Banka: AS “……..”

	Kods: …..
	Kods: …..

	Konta Nr.: LV……
	Konta Nr.: LV…

	
	Apakšuzņēmēja/-u tālruni, [e-pasts: …, ja  ir fiziska persona]: …….

	_______________________ /J.Trupovnieks/
	________________________ /……../


8.pielikums

__.__.20__. Būvdarbu līguma Nr._____

Pielikums Nr.1
Atklāts konkurss

“Būvdarbi pacēlāja ierīkošanai un sociālā dzīvokļa atjaunošanai Dārza ielā 8, Balvos, ERAF projekta Nr.4.3.1.3/1/24/A/024 realizācijas ietvaros”

(ID. Nr. BNP 2026/8/ERAF AK)

Garantijas laika nodrošinājuma garantijas

NOTEIKUMI

1. Pasūtītājs ir noteicis šādu nodrošinājuma veidu un obligāti iekļaujamos nosacījumus un noteikumus: garantijas laika nodrošinājuma garantija (risks: uzņēmējs garantijas perioda laikā nenovērsīs radušos defektus), ko drīkst iesniegt kā bankas garantiju vai apdrošināšanas polisi (pirmā pieprasījuma garantijas apdrošināšanas līgums).
2. Garantijas laika nodrošinājuma garantija paredz garantijas summas samaksu, ja uzņēmējs nav izpildījis savas iepirkuma līgumā noteiktās garantijas perioda saistības – saistības novērst defektus (konstatētos izpildīto būvdarbu trūkumus) garantijas perioda laikā.
3. Garantijas laika nodrošinājums attiecas uz laika periodu pēc būvdarbu nodošanas ekspluatācijā un ir spēkā visu būvdarbu garantijas laiku. Garantijas laika nodrošinājumu ir paredzēts, lai segtu izdevumus, kas pasūtītājam rodas, ja uzņēmējs nenovērš garantijas laikā konstatētos būvdarbu defektus.
4. Garantijas summa – 5 % (piecu procentu) apmērā no būvdarbu līgumsummas.
5. Garantijas laika garantijai jābūt Latvijas Republikā reģistrētas apdrošināšanas sabiedrības vai kredītiestādes vai Eiropas Savienības, vai Eiropas Ekonomikas zonas valstī reģistrētas kredītiestādes, kam ir izdota Finanšu un kapitāla tirgus komisijas licence (atļauja) veikt darbību Latvijas Republikā, izdotai garantijai, vai arī citas kredītiestādes garantijai, kuru ir apstiprinājusi Latvijas Republikā reģistrēta kredītiestāde (pretgarantija jeb counterguarantee).
Kredītiestādes pieprasījuma garantija

1. Kredītiestādes izsniedz garantijas, ievērojot Starptautiskās Tirdzniecības palātas [International Chamber of Commerce (ICC)] izdotos Vienotos noteikumus par pieprasījuma garantijām (Uniform Rules for Demand Guaranties, ICC Publication No.758) (turpmāk – URDG 758).
2. Galvenie garantijas darbības principi:
1) kredītiestādes pieprasījuma garantija ir kredītiestādes neatsaucama apņemšanās, pēc garantijas saņēmēja pieprasījuma, maksāt garantijas saņēmējam naudas summu, kas nepārsniedz garantijā noteikto summu, ja kredītiestādes klients neizpilda savas saistības;
2) garantijas devēja pienākums maksāt rodas, ja tiek iesniegts rakstisks pieprasījums maksāt un iesniegti citi dokumenti, ja tādi ir norādīti garantijas tekstā; garantijas devējs tikai konstatē, vai ir iesniegts pieprasījums un garantijā norādītie dokumenti, taču tam nav pienākums pārbaudīt, vai ir un kādā mērā ir izpildīta saistība starp garantijas saņēmēju un uzņēmēju (kredītiestādes klientu);
3) kredītiestādes pieprasījuma garantijas gadījumā, kredītiestāde apņemas maksāt neatkarīgi no tā, vai trešā persona ir kreditoram parādā vai nē; kredītiestāde nevar izlietot nekādas parādnieka ierunas;
4) ja ir strīdi starp garantijas saņēmēju un uzņēmēju (kredītiestādes klientu) par līguma saistību izpildi, tas neietekmē garantijas summas izmaksu;
5) garantijas devējam pieprasījums veikt maksājumu uz garantijas pamata ir jāizskata 5 (piecu) darba dienu laikā no šāda pieprasījuma saņemšanas dienas;
6) kredītiestādes garantija ir spēkā no tās izdošanas brīža.
3. Garantijas tekstā noteikti jābūt šādai informācijai:
1) persona, kuras saistības izpildi nodrošina garantija (uzņēmējs);
2) persona, kam par labu tiek izdota garantija – garantijas saņēmējs (pasūtītājs);
3) persona, kas izdod garantiju – garantijas devējs (kredītiestāde);
4) saistība, par kuru tiek izdota garantija (iepirkuma priekšmets un identifikācijas numurs; līgums, starp ko noslēgts, datums);
5) maksimālā summa, kuru garantijas devējam ir pienākums samaksāt uz garantijas pamata (garantijas summa) un valūta, kādā maksājama minētā summa;
6) garantijas termiņa beigu datums vai izbeigšanās nosacījums;
7) uz garantijas pamata veicamā maksājuma pieprasīšanas noteikumi (samaksas pieprasījuma forma, saturs un iesniegšanas kārtība, kā arī dokumenti, kas iesniedzami kopā ar samaksas pieprasījumu (ja tādi tiek pieprasīti);
8) norāde par URDG 758 un Latvijas Republikas normatīvo aktu piemērošanu;
9) strīdu izšķiršanas klauzula.
4. Pieprasījuma garantijas gadījumā, kredītiestāde veic maksājumu garantijas saņēmējam, ja:
1) garantijas saņēmējs ir iesniedzis kredītiestādei rakstisku pieprasījumu, kas atbilst garantijā minētajiem noteikumiem;
2) garantijas samaksas pieprasījums jāiesniedz kredītiestādei garantijā noteiktajā termiņā un kārtībā;

3) pieprasījumā jānorāda apliecinājums, ka uzņēmējs (kredītiestādes klients) nav izpildījis savas saistības;

4) jānorāda citi nepieciešamie rekvizīti un jāievēro pieprasītāja identifikācijai izvirzītās prasības.

Apdrošināšanas polise (pirmā pieprasījuma galvojumu (garantijas) līgums)

1. Apdrošināšanas polise ir apdrošinātāja apliecinājums par apdrošināšanas līguma noslēgšanu.

2. Pirmā pieprasījuma galvojuma (garantijas) pamatnosacījumi:

1) galvojums nav atsaucams;

2) prasība veikt samaksu nav apstrīdama;

3) apdrošinātājs apņemas izmaksāt apdrošināšanas atlīdzību pēc pirmā pieprasījuma, galvojuma līgumā paredzētajā termiņā, nepārsniedzot apdrošināšanas līgumā noteikto apdrošinājuma summu;

4) pamatojoties uz apdrošinātā (garantijas saņēmēja) rakstisku pieprasījumu, kas apstiprina to, ka apdrošinājuma ņēmējs nav izpildījis savas saistības, apdrošinātājs konstatē, vai ir iestājies tā pienākums izmaksāt apdrošināšanas atlīdzību, bet nepārbauda, vai un kādā mērā apdrošinājuma ņēmējs nav izpildījis saistības pret apdrošināto.; proti, apdrošinātāja pienākums maksāt apdrošinātajam apdrošināšanas atlīdzību rodas, ja apdrošinātājs konstatē, ka pieprasījums ir:

a) attiecināms uz apdrošinātāja izsniegto garantiju;

b) noformēts un iesniegts garantijā paredzētajā formā un kārtībā, t.sk., tam ir pievienoti dokumenti, kādi ir paredzēti (ja ir paredzēti) garantijas tekstā.

3. Apdrošinātājam jābūt noslēgtam pirmā pieprasījuma galvojuma (garantijas) līgumam vienā no šādiem gadījumiem:

1) apdrošināšanas līgumā jābūt ietvertiem šādiem nosacījumiem:

a) apdrošinātāja neatsaucama apņemšanās izmaksāt apdrošināšanas atlīdzību pēc apdrošinātā pirmā pieprasījuma;

b) pieprasījuma veikt apdrošināšanas atlīdzības izmaksu neapstrīdamība;

c) apdrošinājuma ņēmēja pienākums bez iebildumiem samaksāt naudas summu apdrošinātājam tādā apmērā, kādā apdrošinātājs ir izmaksājis pēc apdrošinātā pieprasījuma;

2) apdrošināšanas līgumā ir paredzēts, ka tas noslēgts saskaņā ar Starptautiskās Tirdzniecības un rūpniecības kameras Vienotajiem noteikumiem par pieprasījuma garantijām Nr.758 (The ICC Uniform Rules for Demand Guarantees”, ICC Publication No.758).

4. Apdrošināšanas līgumā paredzētā apdrošināšanas aizsardzība ir spēkā visā apdrošināšanas periodā.

5. Apdrošināšanas aizsardzība stājas spēkā apdrošināšanas līgumā norādītā apdrošināšanas perioda pirmajā dienā (apdrošināšanas polisē norādītajā datumā un laikā).

6. Pirmā pieprasījuma galvojumu (garantijas) apdrošināšanas gadījumā, pienākums veikt apdrošināšanas atlīdzības izmaksu rodas, ja apdrošinātājam, apdrošināšanas līgumā noteiktajā termiņā, iesniegts rakstisks pieprasījums, kurā iekļauts sekojošais:

1) atsauce uz konkrēto pirmā pieprasījuma galvojuma (garantijas) apdrošināšanas līgumu;

2) prasība maksāt noteiktu summu (tā var būt mazāka, bet ne lielāka par apdrošinājuma summu);

3) apdrošinātā apliecinājums, ka apdrošinājuma ņēmējs nav izpildījis savas saistības saskaņā ar konkrētu līgumu, kuru nodrošina garantija;

4) norāde, kādas tieši saistības apdrošinājuma ņēmējs nav izpildījis (piemēram, nosaucot konkrētu līguma punktu vai konkrētu darbību u.tml.);

5) iesniegti noslēgtajā pirmā pieprasījuma galvojuma (garantijas) apdrošināšanas līguma tekstā precīzi paredzētie dokumenti, ja tādi ir paredzēti.

7. Pienākums apdrošinātājam veikt maksājumu pēc pirmā pieprasījuma nozīmē to, ka apdrošinātājam šis maksājums jāveic, saņemot no pasūtītāja (apdrošinātā) pieprasījumu un augstāk norādītos dokumentus. Strīdi starp pasūtītāju (apdrošināto) un apdrošinājuma ņēmēju par apdrošinājuma ņēmēja saistību izpildi neietekmē garantijas summas izmaksu. Vienlaicīgi ar pieprasījuma izpildi (apdrošināšanas atlīdzības izmaksu), apdrošinājuma ņēmējam rodas pienākums, bez iebildumiem, atmaksāt apdrošinātājam naudas summu tādā apmērā, kādā apdrošinātājs ir izmaksājis apdrošināšanas atlīdzību pēc apdrošinātā pieprasījuma.

	PASŪTĪTĀJS:
	UZŅĒMĒJS:

	Balvu novada pašvaldība
	SIA “………”

	____________________ /J.Trupovnieks/
	____________________ /………/


9.pielikums
__.__.20__. Būvdarbu līguma Nr.______
Pielikums Nr.2
Būvobjekta nodošanas-pieņemšanas akts

Par būvdarbiem pacēlāja ierīkošanai un sociālā dzīvokļa atjaunošanai

Dārza ielā 8, Balvos, ERAF projekta Nr.4.3.1.3/1/24/A/024 realizācijas ietvaros
Balvos, Balvu novadā                                                                                 Datums skatāms laika zīmogā

SIA “…”, Reģ. Nr…., adrese …, LV-…, kuru pārstāv valdes ….. ……, kurš darbojas uz statūtu pamata (turpmāk – Uzņēmējs), no vienas puses, un
Balvu novada pašvaldība, Reģ.Nr.90009115622, adrese: Bērzpils iela 1A, Balvi, Balvu novads, LV-4501, kuru pārstāv domes priekšsēdētājs Jānis Trupovnieks, kurš rīkojas, pamatojoties uz Pašvaldību likumu un Balvu novada pašvaldības 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no otras puses,
abi kopā un katrs atsevišķi (turpmāk – Līdzēji), saskaņā ar __.__.20__. Būvdarbu līgumu Nr._____ “Par būvdarbiem pacēlāja ierīkošanai un sociālā dzīvokļa atjaunošanai Dārza ielā 8, Balvos, ERAF projekta Nr.4.3.1.3/1/24/A/024 realizācijas ietvaros” (turpmāk – Līgums), paraksta šo aktu, ņemot vērā šādus nosacījumus:
1. Līdzēji apliecina, ka Uzņēmējs, saskaņā ar Līgumu un tā pielikumiem, Pasūtītāja interesēs, ir izpildījis būvdarbus pilnā apjomā – veicis ēkas vienkāršoto pārbūvi [dzīvokļa vienkāršoto atjaunošanu] (turpmāk – Būvdarbi).
2. Par Būvdarbu izpildi, Pasūtītājs sākotnēji apņēmies samaksāt Uzņēmējam …….. EUR (…. euro, ........ centi) bez PVN.
3. Būvdarbu faktiskās izmaksas ir …. EUR (… euro, 0 centi) bez PVN. PVN samaksa – ….. EUR (….. euro, 0 centi) apmērā, tiek veikta saskaņā ar Pievienotās vērtības nodokļa likuma 142.pantu otro daļu.
4. Saskaņā ar Līguma ___.punktu, Pasūtītājs no Uzņēmējam izmaksājamās summas veic līgumsoda ieturējumu – ………. EUR (…….. euro …….. centi) (ja attiecināms).
5. Būvdarbu pabeigšanas datums (būvvaldes atzīme Būvniecības informācijas sistēmā par būvdarbu pabeigšanu) – 202_.gada __.________, dokumenta Nr._________.
[5. Būvdarbu pabeigšanas datums (būvobjekta nodošanas-pieņemšanas akts) – 202_.gada __.________.]
6. Darbu garantijas laiks – … (..) mēneši pēc būvobjekta nodošanas-pieņemšanas akta abpusējas parakstīšanas.
7. Līdzēji apliecina, ka Uzņēmējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u.tml.), kā arī visu citu Līgumā paredzēto dokumentāciju.
8. Uzņēmējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
	UZŅĒMĒJS:
	PASŪTĪTĀJS:

	SIA “………”
	Balvu novada pašvaldība

	________________________ /……../
	________________________ /J.Trupovnieks/


� Saskaņā ar Koncernu likuma 3.panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3.panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem:


1) uzņēmumam sabiedrībā ir balsstiesību vairākums;


2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu;


3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;


4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.


� Saskaņā ar Sociālā uzņēmuma likuma 2.pantu, “Sociālais uzņēmums ir sabiedrība ar ierobežotu atbildību, kurai šajā likumā noteiktajā kārtībā piešķirts sociālā uzņēmuma statuss un kura veic saimniecisko darbību, kas rada labvēlīgu un nozīmīgu sociālo ietekmi, nodarbinot mērķa grupas vai uzlabojot dzīves kvalitāti sabiedrības grupām, kuru dzīvi ietekmē sabiedrībai būtiskas problēmas (piemēram, sociālo, veselības aprūpes vai izglītības pakalpojumu sniegšana, kā arī specializētu preču ražošana), vai veicot citas sabiedrībai nozīmīgas darbības, kas rada ilgstošu pozitīvu sociālo ietekmi (piemēram, iekļaujošas pilsoniskas sabiedrības veidošana, atbalsts zinātnei, vides aizsardzība un saglabāšana, dzīvnieku aizsardzība vai kultūras daudzveidības nodrošināšana).”


� Persona, kura atrodas nelabvēlīgā situācijā darba tirgū, šī Nolikuma izpratnē, ir personu, kurai Nodarbinātības valsts aģentūra ir piešķīrusi bezdarbnieka vai darba meklētāja statusu.


� Saskaņā ar Ministru kabineta 27.03.2018. noteikumu Nr.173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” 2.punktu, “2. Sociālās atstumtības riskam ir pakļautas šādas iedzīvotāju grupas (turpmāk – mērķa grupas):


2.1. personas ar invaliditāti;


2.2. personas ar garīga rakstura traucējumiem;


2.3. personas, kurām noteikta atbilstība trūcīgas ģimenes (personas) statusam;


2.4. bezdarbnieki, kuriem ir apgādājamie, bezdarbnieki, kas vecāki par 54 gadiem, un ilgstošie bezdarbnieki;


2.5. etniskā minoritāte romi;


2.6. ieslodzītie vai personas, kuras atbrīvotas no ieslodzījuma vietas;


2.7. personas ar alkohola, narkotisko, psihotropo vai toksisko vielu, azartspēļu vai datorspēļu atkarības problēmām;


2.8. personas, kuru dzīvesvieta ir deklarēta naktspatversmē;


2.9. cilvēktirdzniecības upuri;


2.10. personas, kurām Latvijas Republikā ir piešķirts bēgļa, alternatīvais vai bezvalstnieka statuss;


2.11. bāreņi un bez vecāku gādības palikušie bērni vecumā no 15 gadiem, kā arī šai grupai atbilstošas pilngadīgas personas līdz 24 gadu vecuma sasniegšanai;


2.12. vecāki vai aizbildnis, kas aprūpē bērnu ar invaliditāti;


2.13. personas, kas aprūpē bērnu pēc pilngadības sasniegšanas, mazbērnu, brāli, pusbrāli, māsu, pusmāsu, vecāku, vecvecāku vai laulāto, ja aprūpējamais ir persona, kurai noteikta I invaliditātes grupa, vai persona ar garīga rakstura traucējumiem, kurai noteikta II invaliditātes grupa.”

          Šis dokuments ir parakstīts ar drošu elektronisko parakstu un satur laika zīmogu


